कचरा डेपो विरोधी आंदोलन करणाऱ्या उरूळी देवाची , फुरसुंगीच्या ग्रामस्थांनी बुधवारी कचरा डेपोची प्रतीकात्मक अंत्ययात्रा काढली . खासदार सुप्रिया सुळे यादेखील या आंदोलनात सहभागी झाल्या होत्या . पुणे महापालिकेने कचरा डेपो कायमचा बंद करावा म्हणून ग्रामस्थ सतरा दिवसांपासून डेपोवर आंदोलन करत आहेत . आज ग्रामस्थांनी सासवड रस्त्यावरील मंतरवाडी चौकापासून कचरा डेपोची प्रतीकात्मक अंत्ययात्रा काढली . खासदार सुप्रिया सुळे , जिल्हा राष्ट्रवादीचे अध्यक्ष जालिंदर कामठे , पालिकेतील विरोधी पक्षनेते चेतन तुपे , राहुल शेवाळे , पंचायत समिती सदस्य राजीव भाडळे , अनिल टिळेकर , दिलीप मेहता यांच्यासह दोन्ही गावांचे ग्रामस्थ या वेळी उपस्थित होते . सुमारे एक तास चाललेल्या या अंत्ययात्रेत ग्रामस्थांनी महापौर , आयुक्त यांच्या निषेधाच्या घोषणा दिल्या . सुळे म्हणाल्या , ‘‘महापालिका प्रशासन कचरा प्रश्नाबाबत गंभीर नाही . पालिका निवडणुकीत यांनीच शहर स्वच्छ व सुंदर ठेवण्याचे आश्वासन दिले होते . सतरा दिवसांपासून आंदोलन सुरू आहे . अधिकाऱ्यांना आज भेटणार कचराप्रश्नी महापालिकेचे अधिकारी व मुख्यमंत्र्यांना संपर्क साधण्याचा प्रयत्न केला ; मात्र कोणीही प्रतिसाद दिला नाही . ग्रामस्थांचा प्रश्न सुटला पाहिजे व कचरा कोंडी फुटली पाहिजे , यासाठी गुरुवारी ग्रामस्थांसह पुण्यात जाऊन महापालिका अधिकाऱ्यांशी चर्चा करणार असल्याचे सुप्रिया सुळे यांनी सांगितले . शहरात कचरा साठून आरोग्याचा प्रश्न उभा राहिला आहे . अशा वेळी महापौर , पालकमंत्री शहरवासीयांना कचऱ्यात सोडून परदेशात निघून गेले . याबद्दल मी पालिका प्रशासनाचा निषेध करते . नऊ महिन्यांत कचरा डेपो बंद करू म्हणणाऱ्या मुख्यमंत्र्यांनी अडीच वर्षे झाली तरी काहीच केले नाही . - सुप्रिया सुळे , खासदार


प्राजक्ता पाडगावकर – response . lokprabha @ expressindia . com जगाची थाळी येता जाता सहज तोंडात टाकता येण्यासारख्या आणि जिभेवर ठेवल्यावर अक्षरशः विरघळणाऱ्या नानखटाईसारख्या पदार्थाचा इतिहास आपल्याला कुठे माहीत असतो ? मी टाचा उंच करून निरखून पाहत होते . त्या उबदार डेरेदार कुकरमधून येणारा तो तप्त वाळूचा आणि खमंग तुपाचा गोडसर वास मला भुरळ घालत होता . . थोडय़ा वेळाने मोठय़ांचे लक्ष गेले तेव्हा आईने चट्कन एक छोटासा गुलाबीसर पांढरा खुसखुशीत उंडा वाटीत घालून समोर धरला . त्याच्या भगऱ्या पांढुरक्या सुबकपणावर मी बेहद्द खूश होते ! तोंडात घालायला वर उचलला तर खाली सुरेख तांबूस झाक ! आणि नजाकत अशी की जरा जोर लावला असता तर सगळा भुगाच होईल ! मी अधिरतेने तो पदार्थ तोंडात घातला आणि तोंडात जो विलक्षण सोहळा अवतरला त्याची तोड नाही ! साजूक तुपाची ती शाही आद्र्रता , मद्याचा तो ठसक्यातला वावर , साखर अशीच विरघळणारी आणि वेलदोडय़ाचा स्वाद ! हे सगळे वाटेपर्यंत आईने गार दुधाचा ग्लास शेजारी दिला , त्यात बुडवताना आधी भीती वाटली , ही नाजूक चीज पडते का काय आत , मात्र झाले उलटेच ! सगळे दूध शोषून मऊशार झालेला तो तुकडा असा विरघळला तोंडात की त्याची चव आजवर सरलेली नाही ! पदार्थ . . नानखटाई ! नावच पुरेसे आहे ना ! बालपणातली अतिशय गोड अशी ही आठवण ! पुढे टीव्हीवर बिस्किट म्हणून , कुकी म्हणून विकल्या जाणाऱ्या प्रत्येक मैद्याच्या लगद्याला कितीही प्रेमाने खाल्लं तरी ते तसे विरघळलेपण कधीच जाणवले नाही . कालांतराने मी अजिबात कोणतेच बिस्किट खात नव्हते , मात्र माझे मन पुन्हा बालपणाच्या त्या गोड आठवणीत सर करून आले ते डॅनिश शॉर्टब्रेड खाल्ल्यावर ! साधासाच पदार्थ , मदा , लोणी , साखर आणि पुन्हा सगळे आठवले ! ही नानखटाई आपलीच वाटत राहिली , माहेरची , लहानपणातली . . आणि सापडलेदेखील तसेच ! नानखटाई या शब्दाची फोड नान - एक प्रकारचा मऊसूत पावाचा प्रकार , अफगाणिस्तानमध्ये बिस्किटाला या नावाने संबोधतात . मात्र या नानखटाईचा आफगाणी पदार्थाशी तसा काही संबंध नाही . कारण भारतीय नानखटाईची गोष्ट गुजरातमध्ये सुरू होते . सुरतेला ! तिथे १६व्या शतकात , डच लोक मोठय़ा संख्येने भारतात व्यापारासाठी येत असत . व्यापाराची संधी साधून एक डच दाम्पत्य सुरतेस आले . त्यांनी डच लोकांसाठी खास बेकरी सुरू केली . कालांतराने जेव्हा हे दाम्पत्य पुन्हा मायदेशी रवाना झाले , त्यांनी ही बेकरी , त्यांच्या फाराम्जी पेस्तोंजी डोतीवला ( Dotivala ) या होतकरू पारशी कामगाराला विकली . पूर्वीसारखेच पावाचे प्रकार जेव्हा डोतीवला करू लागले , तर त्यातल्या अंडय़ामुळे , ताडीमुळे फारशी भारतीय मंडळी हा माल घेईनात . एकीकडे नुकसान होऊ लागले तर दुसरीकडे हे न विकलेले , वाळून कोरडे झालेले पावाचे तुकडे घेऊन गरीब लोक चहात बुडवून खात असलेले त्यांना दिसले . या कोरडय़ा पावाला पुढे इराणी बिस्किट असे नाव मिळाले . सुरतला मिळणाऱ्या दाल नावाच्या पदार्थाशी साधम्र्य साधणारा पदार्थ कसा बनवता येईल यावर विचार करत , प्रयोग करत डोतीवला यांनी नानखटाई निर्माण केली अशी समजूत आहे . नानखटाईत सुरुवातीला अमोनियम बायकाबरेनेट घालून ती बनवत . चिनी लोकदेखील बदामाच्या कुकीज बनवायला याचा सर्रास वापर करत . म्हणूनदेखील कटाई हा शब्द कॅथे अर्थात चिनी अशा अर्थी कदाचित वापरला गेला असू शकतो . मात्र आता नानखटाईचादेखील अपभ्रंश होऊन अनेक ठिकाणी नानकटाई असे संबोधले जाते . हा पदार्थ स्थानिक गुजराती समाजाला खूपच आवडला . इतका की मुंबईत स्थायिक झालेल्या अनेक कुटुंबांनी हा पदार्थ मुंबईत आणून रुजवला . चहा बिस्किट हे समीकरण तयार व्हायच्या अगोदरच चहा आणि नानखटाई ही जोडी जमली होती ! मुंबईतून पुढे संपूर्ण देशात हा पदार्थ पोचला . याला उत्तर भारतात खूपच प्रेम मिळाले . पंजाब , उत्तर प्रदेश , हरयाणा इथे आजदेखील अनेक व्यापारी , ताज्या नानखटाया करून हातगाडीवर विकतात . दिल्लीतील मेन मार्केट पहाडगंज परिसरात नानखटाई विकणाऱ्या हातगाडय़ा हमखास नजरेस पडतात . अगदी रस्त्यावरचा हा पदार्थ मात्र पंचतारांकित हॉटेल्स आणि बेकरीतदेखील मिळतो . त्यावर बदामाचा तुकडा , किंवा पिस्त्याची पूड , कधी चारोळी तर कधी वर्ख , हरतऱ्हेने सजलेली ही नानखटाई प्रत्येकाला भुरळ घालते . अगदी घरातदेखील करून बघता येईल इतका सोप्पा पदार्थ , विशेष करून मदा नको असल्यास , त्यात गव्हाचे पीठ , डाळीचे पीठ घालूनदेखील खमंग खुशखुशीत नानखटाई बनवता येते . नानखटाई पाकिस्तानातदेखील लोकप्रिय आहे , त्याचबरोबर आफगाणिस्तानात कुलचा - ए - खटाई हा असाच पदार्थ मिळतो ! माघ्रेब प्रांत आणि इतर मध्यपूर्वी देशांत घ्राय्बा / घोरीबा / घ्रीय्याबा अशा अनेक नावांनी नानखटाईसदृश पदार्थ बनवला जातो . इथे हा कॉफी किंवा पुदिन्याच्या चहासोबत खाल्ला जातो . इराणमध्ये कुराबिया नावाचा असाच पदार्थ बनतो मात्र हा मद्याचा नसून बदामच्या पिठाचा असतो , तर स्पेनमध्ये पल्वरोनेस नावाचा पदार्थ बनवतात , मात्र यात लोण्याऐवजी डुकराची चरबी वापरतात . हा पदार्थ फिलिपिन्समध्ये , नाताळसाठी बनवला जातो , स्पॅनिश राजवटीच्या अमलामुळे ! मेक्सिकोतदेखील हा पदार्थ स्पॅनिश वसाहतवाद्यांमुळे पोचला . तिथे हा लग्नकार्यात हमखास बनवला जातो . अर्थात अमेरिकेत हा पदार्थ मेक्सिकोहून दाखल झाल्याने , इथे त्याला मेक्सिकन वेिडग कुकीज असे नाव आहे ! कीब्लर ही कंपनी अमेरिकेत नानाविध कुकीज बनवण्यासाठी प्रसिद्ध आहे . सॅन्डीज या प्रकारच्या कुकीज या नानखटाईच्या जवळ जाणाऱ्या भासतात . अमेरिकेत ज्याला कुकीज म्हणतात , त्याला ब्रिटिश लोक बिस्किट म्हणतात . असेच अनेक साधम्र्य असलेले पदार्थ खरे तर जगभर मिळतात , शॉर्टब्रेड म्हणून ! या पदार्थाचा निर्माण स्कॉटलंड इथे झाला . मिसेस मॅकलिन्कटॉक यांच्या नावाने या पदार्थाची कृती सन १७३६ ला छापील स्वरूपात प्रकाशित झाल्याची नोंद आढळते . वॉकर्स शॉर्टब्रेड हा आजदेखील स्कॉटलंडचा नावाजलेला पदार्थ म्हणून ओळखला जातो . ग्रीस , बल्गेरिया , टर्की इथे असेच पदार्थ बनतात . मलेशिया , सिंगापूर , ब्रुनेई इथे मक्मुर हा पदार्थ खास ईदसाठी बनवतात . अरबी व्यापाऱ्यांच्या प्रभावामुळे या भागांत हा पदार्थ रुजल्याच्या नोंदी आहेत . सन २०१५ मध्ये सिंगापोरच्या टपाल खात्याने या मक्मुरचा सन्मान टपाल तिकिटावर वापरून केला . असा हा अगदी साध्याशा गोष्टींपासून बनणारा पदार्थ , मात्र याची चव , आकार आणि अदा सगळेच निराळे . साधेपणात , सोप्पेपणात काही तरी सुखद आणि आपलेसे कायम दडलेले असते , अशातलाच हा प्रकार . साधा , सोपा तरी आपलासा . सौजन्य – लोकप्रभा


‘तुझ्यात जीव रंगला’ या मालिकेने प्रेक्षकांना अक्षरशः वेड लावले आहे . रांगडा ‘राणादा’ आणि अंजली बाईंचा सुरेख प्रवास आता फार रंजक वळणावर आलाय . बऱ्याच गाजलेल्या मालिकांच्या स्पर्धेत हार्दिक जोशी आणि अक्षया देवधर या दोन्ही कलाकारांनी स्वतःची वेगळी ओळख निर्माण केली . या मालिकेचा प्रेक्षकवर्गही दिवसेंदिवस वाढतोच आहे . मात्र , या मालिकेमुळे गावातील गावकऱ्यांना त्रास होत असल्याचे दिसते . कारण , या मालिकेचे चित्रीकरण थांबवण्यासाठी ग्रामस्थांनी ग्रामंपचायतीकडे निवेदन दिले आहे . वाचा : सलमानला आव्हान देणारा चरणदास चोर आहे तरी कोण ? कोल्हापुरातील वसगडे या गावात ‘तुझ्यात जीव रंगला’ मालिकेचे चित्रीकरण केले जाते . चित्रीकरणावेळी चाहते मोठ्या संख्येने आपल्या आवडत्या कलाकारांना भेटण्यासाठी गावात येतात . परिणामी या ठिकाणी गर्दी होऊन गावकऱ्यांना मनस्ताप होतो , असा दावा केला जातोय . तसेच , ज्या वाड्यात मालिकेचे चित्रीकरण केले जाते त्याचे मालक चाहत्यांना तसेच गावकऱ्यांना अर्वाच्य भाषा वापरत असल्याचा आरोपही केला जातोय . दरम्यान , या मालिकेवर १०० हून अधिक लोकांचा तात्पुरता रोजगार अवलंबून आहे . त्यामुळे मालिकेचे चित्रीकरण सुरु राहावे , यासाठी आज अखिल भारतीय मराठी चित्रपट मंडळातर्फे गावकऱ्यांना निवेदन देण्यात येणार आहे . तसेच , महामंडळ आज गावकऱ्यांना भेटून त्यांची समजूतही काढणार आहे . वाचा : दीपिकाच्या ‘घुमर’ नृत्यामागे ‘या’ नृत्यदिग्दर्शिकेची मेहनत दरम्यान , शनिवारी आणि रविवारी अंजली आणि राणाला भेटण्यासाठी येणाऱ्या चाहत्यांची संख्या मोठी असते . त्यामुळे ग्रामस्थांना होणारा त्रास कमी करण्यासाठी मालिकेतील कलाकार चित्रीकरणाच्या कामातून काही वेळ काढून चाहत्यांची भेट घेतात आणि त्यांच्याशी संवाद साधतात .


खेळाडूंच्या उत्तेजक चाचणीला बीसीसीआय करत असलेला विरोध असाच कायम राहिला , तर राष्ट्रीय उत्तेजक चाचणी एजन्सीला ( नाडाला ) आंतरराष्ट्रीय उत्तेजक चाचणी एजन्सीतील ( वाडा ) सदस्यत्व गमवावे लागण्याची शक्यता निर्माण झाली आहे . वाडाने जगात क्रिकेटचे पालकत्व असलेल्या आयसीसीला सूचना देऊन बीसीसीआयवर दडपण टाकण्याचा प्रयत्न केला आहे आणि वाडामार्फत भारतीय खेळाडूंची उत्तेजक चाचणी घेण्यास सांगितले आहे . तसे झाले नाही आणि बीसीसीआयने विरोध कायम ठेवला , तर आंतरराष्ट्रीय स्तरावर असलेले प्रतिनिधित्व नाडाला गमवावे लागेल . वाडाचे सरसंचालक ओलिव्हर निग्ली यांनी भारताचे क्रीडामंत्री राजवेंदर राठोड यांना पत्र लिहून हा मुद्दा विस्तृत केला आहे . तुन्ही ( क्रीडा मंत्रालय ) लवकरात लवकर या प्रकरणातू मार्ग काढावा आणि भारतीय क्रिकेट मंडळाला आपल्या खेळाडूंच्या उत्तेजक चाचणीसाठी सहाकार्य करावे आणि जर असे घडले नाही आणि नाडाने वाडाशी असलेले सदस्यत्व गमावले , तर भारतात होणारी कोणतीही उत्तेजक चाचणी अधिकृत राहणार नाही आणि त्याच्या जागतिक स्तरावरील क्रीडा क्षेत्रात नकारात्मक संदेश जाईल , असे या पत्रात नमूद करण्यात आले आहे . आम्ही आयसीसीकडेही हा विषय मांडला असून त्यांच्यामार्फत बीसीसीआयला अस्तित्वाची जाणीव करून देण्याचा प्रयत्न करत आहोत , असे ओलिव्हर निग्ली पत्रात म्हणतात . राठोड यांचे सावध पाऊल निग्ली यांचे हे पत्र मिळाल्यानंतर क्रीडामंत्री आणि माजी ऑलिंपिक पदकविजेते राठोड यांनी सावध पाऊल उचलले आहे . क्रीडा सचिव इंजित श्रीनिवास यांनी हा मुद्दा बीसीसीआय अधिकाऱ्यांकडे मांडावा आणि त्यांना याची माहिती द्यावी अशा सूचना दिल्या आहे . इंजित श्रीनिवास यांनी बीसीसीआयचे सीईओ राहुल जोहरी आणि प्रशासकीय समितीचे प्रमुख विनोद राय यांना पत्र लिहून वाडाची मागणी पूर्ण करण्यास सांगितले आहे . ‘वाडा’ क्रिकेटबाबत गंभीर दरम्यान , नाडाचे महासंचालक नवीन अग्रवाल यांनी भारतीय क्रिकेटपटूंच्या उत्तेजक चाचणीबाबत वाडा फारच गंभीर असल्याचे सांगितले . आता तर त्यांनी हा मुद्दा क्रीडा मंत्रालयापर्यंत नेला आहे .


पतियाळा येथील नेताजी सुभाष नॅशनल इन्सिट्यूट ऑफ स्पोर्टसच्या ट्रॅकवर गुरुवारपासून २१ व्या सिनिअर फेडरेशन करंडक ॲथलेटिक्स स्पर्धेला सुरवात होत असून , या स्पर्धेत सर्वोत्तम कामगिरी करून जुलै महिन्यात भुवनेश्वर येथे होत असलेल्या आशियाई ॲथलेटिक्स स्पर्धेसाठी भारतीय संघात स्थान निश्चित करण्याचा ॲथलिट्सचा प्रयत्न आहे . आशियाई ॲथलेटिक्स स्पर्धेत यजमान म्हणून भारताला प्रत्येक क्रीडा प्रकारात तीन प्रवेशिका पाठविण्याची मुभा आहे . त्यामुळेच फेडरेशन करंडक स्पर्धेला प्रचंड प्रतिसाद लाभला आहे . चार दिवसांच्या या स्पर्धेत ११५० ॲथलिट्स सहभागी होत आहेत . आशियाई ॲथलेटिक्स स्पर्धेसोबतच लंडन येथे होणाऱ्या विश्व स्पर्धेसाठी असलेली पात्रता गाठण्याचा काही प्रमुख ॲथलिट्सचा प्रयत्न राहणार आहे . पुवम्मा , अलिंदा थॉमस , पुरुषांत महंमद अनस , आरोक्य राजीव , गोळाफेकीत ओ . पी . सिंग कऱ्हाना , तिहेरी उडीत अरपिंदर सिंग , लांब उडीत अंकित शर्मा , शंभर मीटरमध्ये द्युतीचंद , आठशे मीटरमध्ये टिंटू लुका या प्रमुख ॲथलिट्सचा समावेश आहे . कामगिरीसोबत ॲथलिट्स नाडा ( नॅशनल अँटी डोपिंग एजन्सी ) च्या रडारवर राहणार आहे . महाराष्ट्राचे एकूण ५० ॲथलिट्स सहभागी होत असून , त्यात नाशिकची संजीवनी जाधव , कविता राऊत - तुंगार , नागपूरची सायली वाघमारे , पुण्याचा कृष्णा राणे , गणेश सातपुते , स्वाती गाढवे , अर्चना अढाव , अंकिता गोसावी , नाशिकचा किसन तडवी , मुंबईचा स्टीपलचेसमधील सचिन पाटील , साताऱ्याचा कालिदास हिरवे , ठाण्याचा गौरांग आंब्रे यांच्याकडून पदकांची अपेक्षा केली जात आहे . ललिताची माघार ललिता बाबर - भोसलेने वैयक्तिक कारणामुळे माघार घेतली असल्याचे सांगितले जात आहे . ललिताच्या अनुपस्थितीत मोनिका राऊत , प्रियांका चावरकर , ऐश्वर्या कल्याणकर महाराष्ट्राचे प्रतिनिधित्व करतील .


आपल्याकडे iPhone आयफोन असणे हे सध्या स्टेटस सिम्बॉल मानले जाते . त्यामध्ये असणारी फिचर्स , त्याच्या किंमती यांमुळे हा फोन कायमच चर्चेत असतो . महागडा म्हणून ओळखला जाणारा हा फोन तुम्हाला अगदी स्वस्तात मिळाला तर ? त्यामुळेच तुम्ही जर आयफोन खरेदी करण्याचा विचार करत असाल तर ही बातमी तुमच्यासाठी नक्कीच फायद्याची ठरु शकते . कंपनीने नुकतीच एक विशेष ऑफर जाहीर केली आहे . त्यानुसार अॅमेझॉन या ऑनलाईन शॉपिंग पोर्टलवरुन आयफोनच्या खरेदीसाठी खास ऑफर देण्यात आली आहे . अॅपलच्या iPhone se आयफोन एसईची आताची किंमत २६ हजार रुपये इतकी आहे . मात्र अॅमेझॉनवर हा फोन ग्राहकांना अवघ्या २८९९ रुपयांना खरेदी करता येणार आहे . ३२ जीबीच्या या फोनमध्ये ग्राहकांना ८००१ रुपयांची सूट देण्यात आली आहे . याशिवाय या फोनवर एक्सचेंज ऑफरही देण्यात आली आहे . म्हणजेच जे ग्राहक आपल्याकडील चांगल्या स्थितीतील स्मार्टफोन कंपनीला देईल त्यांना आणखी १५ , १०० रुपयांची सूट देण्यात येणार आहे . त्यामुळे प्रत्यक्षात हा फोन ग्राहकांना अवघ्या २८९९ रुपयांना मिळू शकेल . यामध्येही कोणता स्मार्टफोन किती रुपयांना घेतला जाईल याबाबतची माहिती अॅमेझॉनवर देण्यात आली आहे . याबरोबरच फ्लिपकार्टवरही विशेष ऑफर देण्यात आली आहे . या साईटवर हा फोन ३ हजार रुपयांना उपलब्ध होणार आहे . फ्लिपकार्टने आपल्या साईटवरुन फोन खरेदी करणाऱ्या ग्राहकांना ५ हजार रुपयांची सूट जाहीर केली आहे . याशिवाय १८ हजार रुपयांची एक्सचेंज ऑफर असल्याचेही कंपनीने सांगितले आहे . त्यामुळे ग्राहकांनी हा फोन फ्लिपकार्टवरुन खरेदी केल्यास त्यांना तो ३ हजार रुपयांना खरेदी करता येईल . iPhone seचे वैशिष्ट्य म्हणजे या फोनमध्ये सध्या ऑपरेटींग सिस्टीम १० काम करते . मात्र ती अपग्रेड करण्याची सुविधा देण्यात आली असून ज्यांना आपला फोन अपग्रेड करायचा आहे त्यांच्यासाठी कंपनीने ११ ही ऑपरेटींग सिस्टीमही उपलब्ध करुन दिली आहे . याचा डिस्प्ले ४ इंचाचा असून २ जीबी रॅम देण्यात आली आहे . १२ मेगापिक्सल रिअर कॅमेरा तर फ्रंट कॅमेरा १ . २ मेगापिक्सलचा देण्यात येणार आहे .


टीम इंडियाच्या प्रशिक्षक पदाच्या निवडीबाबत सध्या दररोज नव्या चर्चा आणि वावड्या उठत आहेत . आता यामध्ये आणखी एका किश्श्याची भर पडली आहे . यापूर्वी भारतीय संघाचा कर्णधार विराट कोहलीने सध्या प्रशिक्षक असणाऱ्या अनिल कुंबळे यांना मुदतवाढ देण्यास विरोध केला होता . मात्र , त्याच कोहलीने चॅम्पियन्स करंडक स्पर्धेसाठी इंग्लंडला रवाना होण्यापूर्वी रवी शास्त्री यांना प्रशिक्षक करण्यासाठी लॉबिंग केल्याची माहिती पुढे आली आहे . ‘टाईम्स ऑफ इंडिया’ने यासंदर्भातील वृत्त प्रकाशित केले आहे . त्यामुळे आता रवी शास्त्री यांचे नाव पुन्हा एकदा चर्चेत आले आहे . माझं प्रशिक्षकपदाचं मानधन बीसीसीआयला झेपणार नाही - शेन वॉर्न काही दिवसांपूर्वीच इच्छूक उमेदवारांकडून टीम इंडियाच्या प्रशिक्षकपदासाठी अर्ज दाखल करण्यात आले होते . त्यानंतर भारताचा माजी फलंदाज वीरेंद्र सेहवाग आणि अनेक परदेशी संघांच्या प्रशिक्षक पदाचा दीर्घ अनुभव असलेले टॉम मुडी ही दोन मुख्य नावे चर्चेत होती . तसेच अनिल कुंबळेची प्रशिक्षक म्हणून गेल्या एका वर्षातील यशस्वी कामगिरी पाहता तोदेखील या स्पर्धेतील मुख्य दावेदार मानला जात आहे . सचिन तेंडुलकर , सौरव गांगुली आणि व्हीव्हीएस लक्ष्मण ही त्रिसदस्यीय समिती प्रशिक्षकाची निवड करणार आहे . त्यासाठी निवड समितीकडून गुरूवार किंवा शुक्रवारपासून अर्ज दाखल केलेल्या उमेदवारांच्या मुलाखती घेतल्या जाणार आहेत . मात्र , टीम इंडियाचे माजी व्यवस्थापक रवी शास्त्री अर्ज न दाखल करूनही विराट कोहलीने त्यांच्यासाठी केलेल्या लॉबिंगमुळे चर्चेत आहेत . सूत्रांच्या माहितीनुसार , चॅम्पियन्स करंडक स्पर्धेसाठी इंग्लंडला रवाना होण्यापूर्वी २३ मे रोजी कोहली सचिन तेंडुलकर आणि व्हीव्हीएस लक्ष्मण यांना भेटला होता . त्यावेळी विराटने शास्त्री यांना मुलाखतीसाठी बोलवावे , असा प्रस्ताव त्यांच्यासमोर ठेवला होता . मात्र , शास्त्री यांनी अर्जच दाखल न केल्याने आता त्यांना मुलाखतीसाठी बोलवण्यात येणार नाही . आजच्या भारत - श्रीलंका सामन्यानंतर मुलाखत प्रक्रियेला सुरूवात होईल . यावेळी निवड समिती अनिल कुंबळे , वीरेंद्र सेहवाग , टॉम मुडी , रिचर्ड पायबस , लालचंद राजपूत आणि डोडा गणेश या सहा जणांच्या मुलाखती घेईल . त्यानंतर सविस्तर चर्चा करून भारतीय संघाचा प्रशिक्षक कोण असेल , याचा निर्णय घेतला जाईल . टीम इंडियाच्या प्रशिक्षकपदासाठी सेहवागचा अर्ज ट्विटपेक्षाही लहान !


बॉलीवूडचा मि . परफेक्टशनिस्ट आमिर खान याचा बहुप्रतिक्षित आणि बहुचर्चित असा आगामी ‘दंगल’ चित्रपट प्रदर्शित होण्यास केवळ एक आठवडा उरला आहे . संपूर्ण कुटुंबाला एकत्रित पाहता येईल अशा या चित्रपटाला सेन्सॉर बोर्ड ऑफ सर्टिफिकेशन ( सीबीएफसी ) ने हिरवा कंदील दाखवला आहे . ‘दंगल’ चित्रपटातील एकाही दृश्याला कात्री न लावता सेन्सॉरने जगभरात हा चित्रपट प्रदर्शित करण्याची परवानगी दिली आहे . या चित्रपटाची लांबी २ तास ४१ मिनिटे इतकी आहे . गेल्या काही महिन्यांमध्ये सेन्सॉरने इतर चित्रपटांना लावलेली कात्री पाहता ‘दंगल’साठी ही नक्कीच आनंदाची बातमी आहे . चित्रपट समीक्षक कोमल नाहता यांनी यासंबंधी टि्वट केले आहे . त्यांनी ट्विटमध्ये म्हटलेय की , दोन तास ४१ मिनिटे इतकी ‘दंगल’ चित्रपटाची लांबी आहे . ‘दंगल’ला एकही कट न देता सेन्सॉरने हा चित्रपट जगभरात प्रदर्शित करण्याची परवानगी दिली आहे . अमेरिकेत हा चित्रपट २१ डिसेंबरला प्रदर्शित होईल . दरम्यान . आमिर खान त्याच्या ऑनस्क्रिन मुलींसह कॉफी विथ करणमध्ये उपस्थिती लावण्यास सज्ज झाला आहे . यावेळी , रुपेरी पडद्यावर आमिरच्या मुलींची भूमिकी साकारणा - या फातिमा सना शेख , सानिया मल्होत्रा या त्याच्याविषयी काय गुपित सांगणार आहेत याकडे सर्वांचे लक्ष लागून राहिले आहे . एका वेगळ्याच पद्धतीने आमिर त्याच्या चित्रपटाची प्रसिद्धी करत आहे . तसेच , स्पॉटबॉय या संकेतस्थळाने प्रसिद्ध केलेल्या वृत्तानुसार नुकतेच आमिर खानच्या ‘दंगल’ या चित्रपटाचे सॅटेलाइट राइट्स विकले गेले आहेत . झी ग्रुपने आमिरच्या ‘दंगल’ या चित्रपटाचे सॅटेलाइट राइट्स तब्बल ७५ कोटी रुपयांना विकत घेत एक नवा विक्रम केला आहे असेच म्हणावे लागेल . याआधी ‘धूम ३’ या चित्रपटाचे सॅटेलाइट राइट्स सोनी ग्रुपने ६५ कोटी रुपयांना विकत घेतले होते . पण , त्यानंतर थेट आमिरच्या आगामी चित्रपटानेच सॅटेलाइट राइट्सच्या व्यवहारामध्ये बाजी मारली आहे . आजवरच्या सॅटेलाइट विक्रीमध्ये ‘दंगल’ या चित्रपटाच्या सॅटेलाइट हक्कांच्या विक्रीला विक्रमी मानले जात आहे . आमिर सध्या विविध कार्यक्रमांना हजेरी लावत या चित्रपटाच्या प्रमोशनमध्ये त्याचा हातभार लावत आहे . बॉलिवूडमध्ये मिस्टर परफेक्शनिस्ट म्हणून ओळखल्या जाणाऱ्या या अभिनेत्याने अजूनपर्यंत हॉलिवूड चित्रपटांमध्ये काम का केले नाही ? हाच प्रश्न चाहत्यांच्या मनात घर करत होता . याच प्रश्नाचे उत्तर देत आमिरने तो हॉलिवूड चित्रपटांमध्ये का काम करत नाही यामागचे कारण स्पष्ट केले आहे . द हॉलिवूड रिपोर्टरने प्रसिद्ध केलेल्या वृत्तानुसार आमिरच्या मते बॉलिवूड असो वा जागतिक पातळीवरील इतर कोणताही चित्रपट . त्यामध्ये सर्वात जास्त महत्त्व असते ते म्हणजे चित्रपटातील भूमिका आणि संहिता . याचसंदर्भात बोलताना , ‘मला विविध हॉलिवूड चित्रपटांसाठी विचारण्यात आले होते . पण , मला मात्र त्यातील कोणत्याही चित्रपटाची पटकथा आणि संहिता भावली नाही . तसेच , त्या चित्रपटांतील भूमिकाही मला रुचल्या नाहीत . माझ्यासाठी त्या चित्रपटातील पटकथा , संहिता हेच घटक सर्वाधिक महत्त्वाचे आहेत . मग ते घटक जगातील कोणत्याही भागाशी निगडीत असोत , त्याने इथे काहीही फरक पडत नाही . ( भारताबाहेर ) ज्यावेळी माझ्या आवडीच्या कामासाठी विचारले जाईल त्यावेळी मोठ्या आनंदाने मी ते नक्कीच करेन’ , असे आमिर म्हणाल्याचे वृत्त डीएनए ने प्रसिद्ध केले आहे .


ऑस्ट्रेलियाविरुद्धच्या दुसऱ्या कसोटीत भारताने दुसऱ्या दिवसअखेर ३ बाद १७२ धावा केल्या . ऑस्ट्रेलियाचा पहिला डाव ३२६ धावांवर आटोपला . त्यास प्रत्युत्तर म्हणून कर्णधार विराट कोहली आणि उपकर्णधार अजिंक्य रहाणे या दोघांनी केलेल्या नाबाद भागीदारीच्या जोरावर भारताला या धावसंख्येपर्यंत मजल मारता आली . ऑस्ट्रेलियाकडून स्टार्कने २ तर हेजलवूडने १ बळी टिपला . या सामन्यात भारताच्या डावाची सुरूवात खराब झाली . उपहारापर्यंत भारताने ६ धावा करून मुरली विजयचा बळी गमवला . दुसऱ्या सत्रात राहुल २ धावा काढून त्रिफळाचित झाला . विराट कोहलीबरोबर अर्धशतकी भागीदारी करणारा पुजारा तिसऱ्या सत्राच्या सुरूवातीला २४ धावांवर झेलबाद झाला आणि भारताला तिसरा धक्का बसला . स्टार्कने त्याला यष्टीरक्षकाकरवी झेलबाद केले . पण कोहलीने मात्र एक बाजू लावून धरली . त्याने एका वर्षात आपले २०वे अर्धशतक पूर्ण केले आणि कोणत्याही भारतीय फलंदाजाला न जमलेला विक्रम नावावर केला . विराटने चालू कॅलेंडर वर्षात १९ पेक्षा अधिक वेळा अर्धशतक ठोकली . त्याने चौथ्यांदा हा पराक्रम केला असून अशी कामगिरी करणारा तो पहिलाच भारतीय फलंदाज ठरला आहे . आजच्या अर्धशतकी खेळीनंतर त्याने ऑस्ट्रेलियाचा माजी कर्णधार रिकी पाँटिंग आणि श्रीलंकेचा माजी कर्णधार कुमार संगकारा यांच्या विक्रमाशी बरोबरी केली आहे . पाँटिंग व संगकारा यांनीही ४ वेळा एकाच वर्षांत १९ पेक्षा अधिक वेळा पन्नासहून अधिक धावा केल्या होत्या . दरम्यान , कोहलीने तिसऱ्या विकेटसाठी पुजारासह ७४ धावा जोडल्या . पुजारा बाद झाल्यानंतर कोहलीने रहाणेसोबत अर्धशतकी भागीदारी केली . विराट कोहली ८२ धावांवर तर रहाणे ५१ धावांवर खेळत आहे .


कुणालाही टाळता न येणारे वृद्धत्व जवळ येऊ लागले की बहुतेकांना मनातून चिंता वाटते , मात्र आता अशा लोकांसाठी खूशखबर आहे . जगातील पहिली ‘वृद्धत्व प्रतिबंधक जिन’ ( अँटी - एजिंग जिन ) शोधून काढल्याचा दावा ब्रिटनमधील एका कंपनीने केला आहे . पेशीजालातील प्रथिन घटक ( कोलाजिन ) मिसळलेल्या या अल्कोहोलयुक्त पेयाच्या सेवनामुळे तुम्ही तरुण दिसाल अशी आशा कंपनीने दाखवली आहे . नव्यानेच बाजारात आलेल्या या पेयाच्या एका बाटलीची किंमत सुमारे ३५ पौंड असून , त्यामुळे सध्या बाजारात उपलब्ध असलेल्या कोलोजिनच्या कॅप्सूल्स खाण्याव्यतिरिक्त ‘तारुण्योत्सकांना’ एक आगळा मार्ग उपलब्ध होणार आहे . मनुष्याचे वय जसजसे वाढत जाते , तसतसे त्याच्या शरीरातील ‘कोलाजिन’ हा संयोजक पेशीजालातील प्रथिन घटक कमी होतो व परिणामी त्याच्या त्वचेचा घट्टपणा कमी होऊन तिच्यावर सुरकुत्या पडू लागतात . त्यामुळेच सौंदर्यप्रसाधनांची निर्मिती करणाऱ्या कंपन्या ‘कोलाजिन’चे उत्पादन करत असतात . ‘अँटी - एजिन’ नावाचे हे अल्कोहोलयुक्त पेय ब्रिटनमधील बोम्पास अँड पार कंपनीने विकसित केले आहे . ४० टक्के स्पिरिट असलेले हे पेय ‘कॅममाईल’ नावाची सुगंधी वनस्पती आणि चहाच्या झाडांचा सुगंध यांचे मिश्रण आहे . याशिवाय विच - हेझल , नेट्टल , ज्युनिपर , कोथिंबीर व अँजेलिका वनस्पतीचे मूळ हे या पेयाचे इतर घटक आहेत . सूर्यकिरणांपासून होणारे नुकसान भरून काढणे , खनिजांनी समृद्ध असणे , व्रण तयार होण्यास अटकाव करणे यांसारख्या नवचैतन्य निर्माण करण्याच्या गुणांमुळे या घटकांची निवड करण्यात आली असल्याचे या पेयाची निर्मिती करणाऱ्या वॉर्नर लेझर हॉटेल्सने त्यांच्या संकेतस्थळावर म्हटले आहे . कोलाजिन हे शरीरात नैसर्गिकरीत्या तयार होत असते , परंतु जसजसे वय वाढत जाते , त्याची निर्मिती कमी होते . त्यामुळेच आपले वृद्धत्व इतरांना दिसू नये अशी खबरदारी घेणाऱ्यांची गरज लक्षात घेऊन त्यांना हे ‘तारुण्यदायी पेय’ उपलब्ध करून देण्यात आले आहे .


बॉलिवूड अभिनेते अमिताभ बच्चन यांच्या बंगल्याची भिंत ओलांडून बंगल्यात घुसणाऱ्या व्यक्तीला पोलिसांनी अटक केली आहे . मिळालेल्या माहितीनुसार , अमिताभ बच्चन यांच्या घरात रविवारी दुपारी एक युवक बंगल्याची भिंत ओलांडून घुसला . यावेळी अमिताभ घरात होते . पोलिसांनी तात्काळ या प्रकरणी कारवाई करत या व्यक्तीला अटक केली . अटक करण्यात आलेल्या व्यक्तीचे नाव बुलट बनवारीलाल यादव ( वय 25 ) असे असून , तो मुळचा बिहारचा रहिवासी आहे . यादव हा स्वतः ला सिंगर म्हणवून घेतो . अमिताभ यांच्या बंगल्याबाहेर दर रविवारी हजारो चाहते त्यांच्या दर्शनासाठी जमा होतात . त्यातील एका चाहत्याने रविवारी त्यांच्या घरात घुसण्याचा प्रयत्न केला .


आयपीएलच्या आगामी हंगामात मुंबई इंडियन्सने संघाच्या क्षेत्ररक्षण प्रशिक्षकाची जबाबदारी न्यूझीलंडच्या जेम्स पामेंट यांच्याकडे सोपवली आहे . यापूर्वी दक्षिण आफ्रिकेचे माजी क्रिकेटपटू जॉन्टी ऱ्होड्स यांच्याकडे ही जबाबदारी होती . त्यांनी २००९ ते २०१६ दरम्यान रंगलेल्या आयपीएल हंगामात मुंबई इंडियन्स संघाच्या क्षेत्ररक्षण प्रशिक्षणाची धुरा उत्तमरित्या सांभाळली . मात्र , आता जॉन्टी ऱ्होड्स यांनी वैयक्तिक कारणामुळे हे प्रशिक्षकपद सोडण्याची इच्छा दर्शवली आहे . त्यामुळे मुंबई इंडियन्स संघाने त्यांच्या जागी नवीन प्रशिक्षकाची नियुक्ती करण्याचा निर्णय घेतला . मुंबई इंडियन्सचे मालक आकाश अंबानी यांनी जॉन्टी ऱ्होड्स यांच्या योगदानाबद्दल त्यांचे आभार मानले आहेत . ते म्हणाले की , जॉन्टी ऱ्होड्स यांच्या मार्गदर्शनाखाली संघात एक वेगळी ऊर्जा निर्माण झाली . संघाच्या क्षेत्ररक्षणातील सुधारणांमध्ये त्यांनी महत्त्वपूर्ण योगदान दिले . त्यांच्या मार्गदर्शनात संघाने यशस्वी प्रवास केला . त्यांचे परिश्रम शब्दांत सागणे शक्य नाही . नवनियुक्त प्रशिक्षकाच्या नियुक्तीबद्द्ल आकाश अंबानी म्हणाले की , जेम्स पामेंट यांनी न्यूझीलंडच्या संघात विशेष क्षेत्ररक्षक प्रशिक्षक म्हणून भूमिका पार पाडली आहे . ते मुंबई इंडियन्स संघाची धुरा योग्यरित्या सांभाळतील , असा विश्वास त्यांनी व्यक्त केला . २०१४ मध्ये त्यांनी चॅम्पियन्स लीग टी - २० स्पर्धेत नॉर्दन डिस्ट्रिक्ट संघाला प्रशिक्षण दिले . यावेळी त्यांच्या कामगिरीने सर्वजण प्रभावित झाल्याचे आकाश यांनी सांगितले . यंदा आयपीएल स्पर्धेचा ११वा हंगाम असून यावेळी खेळाडुंचा पुन्हा लिलाव होणार आहे . अकराव्या हंगामात प्रत्येक संघमालकांना तीन खेळाडुंना कायम राखण्याची मुभा देण्यात आली आहे .


बॉलिवूड अभिनेत्री गौहर खान सध्या वेगळ्याच कारणाने चर्चेत आली आहे . त्याचे झाले असे की , गौहरने सोशल साइटवर नेहमीच सक्रीय असते . आपले आगामी सिनेमे , कार्यक्रम या सर्वाची माहिती ती सोशल मीडियाच्या माध्यमातून आपल्या चाहत्यांना वेळोवेळी देत असते . तिचे चाहतेही तिच्या फोटो , व्हिडीओंना कमेंट देऊन प्रतिसाद देत असतात . पण तिच्या एका चाहत्याने नुकतीच अशी एक कमेंट केली की गौहरचा पारा चढला . तिने त्या चाहत्याला चांगलेच खडे बोल सुनावले . अलका कुबल - आठल्येंच्या मुलीची गगन भरारी गौहरने इन्स्टाग्राम अकाउंटवरून तिचा एक फोटो शेअर केला . या फोटोत तिने काळ्या रंगाचे जॅकेट , पांढऱ्या रंगाचा क्रॉफ टॉप आणि निळ्या रंगाची जीन्स घातली आहे . फोटोमध्ये गौहर खूपच सुंदर दिसत आहे . तिने या फोटोला कॅप्शन देताना , जॅकेट डिझाइन करणाऱ्या डिझायनरचे आभार मानले . पण कमेंटमध्ये एकाने तिला पाकिस्तानी असे उद्देशून म्हटले की , ‘चॅम्पियंस ट्रॉफीमध्ये तुझ्या टीमला पराभव पत्करावा लागला . ’ ही कमेंट वाचताच गौहरचा पारा चढला तिने या चाहत्याला जसाश तसे उत्तर देण्याचे ठरवले . तिने म्हटले की , ‘भारतच माझा देश आहे . मला असे वाटते की , तू परग्रहातून आला असावा . मला सर्व देशांप्रती प्रेम आहे . तसेच मी सर्व धर्मांचा सन्मान करते . मात्र तुझे विचार खूपच खूजे आहेत . त्यामुळे तू हे समजू शकणार नाहीस . मी तुझ्यासाठी देवाकडे प्रार्थना करेन . ’ VIDEO : राणा डग्गुबतीच्या आगामी चित्रपटाचा दमदार टिझर पाहिलात का ? गौहरने दिलेल्या उत्तरानंतर त्या चाहत्यांची अवस्था नक्की कशी असेल याचा विचार न केलेलाच बरा . तिच्या या उत्तराचे सध्या सिनेवर्तुळात कौतुक केले जात आहे . नेटिझन्सकडूनही तिला यासाठी भरपूरप्रमाणात पाठिंबा मिळत आहे . गौहर खानने नुकतेच विद्या बालनची मुख्य भूमिका असलेल्या ‘बेगमजान’ या सिनेमात काम केले आहे .


बॉलिवूडमधील आघाडीची अभिनेत्री प्रियांका चोप्रा हीला झारखंड फिल्म फेस्टीवलमध्ये श्रीदेवी एक्सलन्स पुरस्काराने गौरविण्यात आले आहे . प्रियांका या सोहळ्याला उपस्थित राहू न शकल्याने तिच्या आईने हा पुरस्कार स्वीकारला . प्रसिद्ध चित्रपट निर्माते महेश भट्ट यांच्या हस्ते हा पुरस्कार देण्यात आला . रांचीमधील खेलगाव परिसरात हा पुरस्कार सोहळा संपन्न झाला . प्रियांका चोप्राने एका व्हिडियो मेसेजद्वारे या पुरस्काराबद्दल सगळ्यांचे आभार मानले . ती म्हणाली , आपल्याला श्रीदेवी यांच्या नावाने पुरस्कार मिळणे ही माझ्यासाठी खूप अभिमानाची बाब आहे . श्रीदेवी कायमच माझी फेवरेट आहे , त्यामुळे त्यांच्या नावानी पुरस्कार मिळणे ही माझ्यासाठी खूपच आनंदाची गोष्ट आहे . प्रियांकाबरोबरच महेश भट्ट यांनाही माइलस्टोन ऑफ झारखंड फिल्म पॉलिसी पुरस्काराने सन्मानित कऱण्यात आले . अभिनेते अखिलेंद्र मिश्रा यांच्या हस्ते भट्ट यांना पुरस्कार प्रदान करण्यात आला . प्रियांका चोप्रा भारत या अली अब्बास जफर यांच्या चित्रपटात सलमान खानसोबत दिसणार आहे . हा चित्रपट दक्षिण कोरियाच्या ऑड टू माय फादर या चित्रपटाचा ऑफिशिअल रिमेक आहे . नेहमीप्रमाणे हा चित्रपट पुढील वर्षी ईदच्या दिवशी रिलीज होणार आहे . प्रियांका नुकतीच बांग्लादेशमधील रोहिंग्या निर्वासितांची भेट घेण्यासाठी गेली होती . याचा फोटो तिने आपल्या इन्स्टाग्राम आणि ट्विटरवर शेअर केल्यानंतर लोकांनी तिला ट्रोलही केले होते . यावेळी तिने सोशल मीडियावर , मी रोहिंग्या निर्वासितांच्या शिबिरातील दौऱ्यावर आले आहे अशी पोस्टही केली होती . या शिबिरातील माझे अनुभव ऐकण्यासाठी मला इन्स्टाग्रामवर फॉलो करा असे आवाहन तिने केले होते . या लोकांची काळजी करण्याची आवश्यकता असून आपण त्यांची काळजी घ्यायला हवी असेही तिने आपल्या पोस्टमध्ये म्हटले होते .


पहिल्या एकदिवसीय सामन्यात भारताचा २६ धावांनी विजय चेन्नई - आधी हार्दिक पंड्याची षटकारांची बरसात आणि त्यानंतर आलेल्या पावसाने पहिल्या एकदिवसीय सामन्यात ऑस्ट्रेलियाला लोळवले . भारताने हा सामना २६ धावांनी जिंकला . नाणफेक जिंकून प्रथम फलंदाजी करणाऱ्या भारताचा डाव अडचणीतून हार्दिक पंड्याच्या ( ८३ ) फटकेबाजी आणि महेंद्रसिंह धोनीच्या ( ७९ ) संयमी खेळीने ७ बाद २८१ अशा आव्हानात्मक धावसंख्येपर्यंत पोचला . त्यानंतर आलेल्या पावसाने ऑस्ट्रेलियासमोरील अडचणी वाढवल्या . पावसाने विश्रांती घेतल्यानंतर डकवर्थ लुईस नियमानुसार ऑस्ट्रेलियासमोर २१ षटकांत १६४ धावांचे आव्हान ठेवण्यात आले . भारतीय फिरकी गोलंदाजीसमोर कठीण आव्हानाचा पाठलाग करताना ऑस्ट्रेलियाची अवस्था दयनीय झाली . ग्लेन मॅक्सवेलचा १८ चेंडूंतील ३९ धावांचा तडाखा आणि शेवटी जेम्स फॉकनरच्या प्रयत्नांमुळे ऑस्ट्रेलियाने सव्वाशेची मजल तरी मारता आली . त्यांचा डाव २१ षटकांत ९ बाद १३७ असा मर्यादित राहिला . त्यापूर्वी , सलामीचा फलंदाज अजिंक्य रहाणे ( ५ ) लवकर बाद झाला . कोहली आणि मनीष पांड्येला खातेही उघडता आले नाही . रोहित शर्मा मोठी खेळी उभारण्यात अपयशी ठरला . केदार जाधवचा धडाका पुढे जाऊन संथ पडला आणि भारत ५ बाद ८७ असे अडचणीत आला . त्या वेळी भारत दोनशेचा तरी टप्पा गाठणार का , अशी शंका उपस्थित झाली . पण , धोनीने खेळपट्टीवर उभे राहून सहकाऱ्यांना साथीला घेत भारताचे आव्हान उभे केले . धोनीने स्वतःची विकेट राखून ठेवत हार्दिक पंड्याला स्वातंत्र्य दिले . त्याचा पुरेपूर फायदा उठवत त्याने ऑस्ट्रेलियाच्या गोलंदाजीच्या चिंधड्या उडवल्या . त्याने ६६ चेंडूंत पाच चौकार , पाच षटकारांसह ८३ धावांची खेळी करताना धोनीसह ११८ धावा जोडल्या . पंड्या बाद झाल्यावर धोनीने भुवनेश्वरला साथीला घेत ७२ धावांची भर घातली . धोनी ७९ धावांवर बाद झाला . संक्षिप्त धावफलक - भारत ५० षटकांत ७ बाद २८१ ( हार्दिक पंड्या ८३ - ६६ चेंडू , ५ चौकार , ५ षटकार , महेंद्रसिंह धोनी ७९ - ८८ चेंडू , ४ चौकार , २ षटकार , केदार जाधाव ४० , नॅथन कौल्टर नाईल ३ - ४४ , मार्क्स स्टोईनिस २ - ५४ ) वि . वि . ऑस्ट्रेलिया ९ बाद १३७ ( ग्लेन मॅक्सवेल ३९ , जेम्स फॉकनर नाबाद ३२ , युजवेंद्र चहल ३ - ३० , कुलदीप यादव २ - ३३ , हर्दिक पंड्या २ - २८ ) थोडक्यात वन - डे चौथ्यांदा हार्दिक पंड्याचे सलग तीन षटकार . दोनदा पाक , तर एकदा श्रीलंकेविरुद्ध धोनीचे आंतरराष्ट्रीय क्रिकेटमध्ये अर्धशतकांचे शतक एकदिवसीय क्रिकेटमध्ये धोनीचे ३०२ सामन्यांत ६६वे अर्धशतक , ३३ अर्धशतके कसोटीत आणि टी २० मध्ये एक अशी कामगिरी करणारा चौथा भारतीय . यापूर्वी सचिन तेंडुलकर , राहुल द्रविड आणि सौरभ गांगुली .


बॉलिवूड अभिनेता सलमान खान पिंपरीत येणार याची खबर मिळताच त्याच्या चाहत्यांनी प्रचंड गर्दी केली होती . सलमानला जवळून पाहण्याची इच्छा बाळगत लोक त्याची वाट पाहत राहिले . मात्र , बराच काळ झाला तरी तो आला नाही त्यामुळे त्याच्या चाहत्यांनी निराशा झाली . अखेर तो आला , ते ही तब्बल चार तास उशीराने त्यामुळे सहनशीलता दाखवली त्यांनाच त्याचे दर्शन घडले , ते ही केवळ दहा मिनिटांचेच . कारण तो आला… त्यानं पाहिलं… त्यानं जिंकलं अन् चाहत्यांना हात दाखवत क्षणात तो निघूनही गेला . पिंपरीत एका प्रसिद्ध कंपनीच्या नव्या दागिन्यांच्या शोरुमचे उद्घाटन होणार होते . सलमान खान यासाठी प्रमुख पाहुणा म्हणून येणार होता . त्याला पाहण्यासाठी पिंपरीत प्रचंड गर्दी झाली होती . शुक्रवारी सायंकाळी पाच वाजता सलमान खान पिंपरीत येणार असल्याने , त्याच्या चाहत्यांनी तीन वाजल्यापासूनच परिसरात गर्दी केली . तो आला , तो येतोय अशा अफवांमुळे गोंधळात भर पडत असल्याने पोलिसांना सौम्य लाठीचार्ज करावा लागला . यामुळे मोठी वाहतूक कोंडीही झाली होती . अखेर सलमान रात्री नऊ वाजता आला , त्याने चाहत्यांना हॅलो नमस्ते केले अन् तो उदघाटनाविनाच परतला . त्यामुळे अबालवृद्धांपासून सर्वच चाहत्यांची निराशा झाली . शेवटी खासदार श्रीरंग बारणे यांच्या हस्ते या दालनाचे उदघाटन उरकण्यात आले . या गर्दीतल्या कलावती तलम या ९१ वर्षीय आजीबाई सलमान खानच्या चाहत्या आहेत . त्या चार वाजल्यापासून दालनाच्या जवळ त्याची वाट पाहात होत्या . मात्र , सलमान आला आणि खालच्या खालूनच निघूनही गेला त्यामुळे त्यांचा भ्रमनिरास झाला .


रेल्वेच्या अखेरच्या पाच फलंदाजांना रोखण्याची जबाबदारी रविवारी महाराष्ट्राच्या वेगवान गोलंदाजांनी चोख पार पाडल्यामुळे अनिर्णित लढतीत महाराष्ट्राला पहिल्या डावात मिळविलेल्या आघाडीचे तीन गुण घेता आले . रेल्वेने तिसऱ्या दिवशी केलेल्या प्रतिकारामुळे ही लढत अनिर्णित राहणार हे तेव्हाच स्पष्ट झाले होते . फक्त पहिल्या डावात कोण आघाडी घेणार , याबाबतचेच औत्सुक्य होते . यात महाराष्ट्राने अखेरच्या दिवशी सकाळच्या सत्रात बाजी मारली . विशेष म्हणजे अपयशी ठरणाऱ्या निकित धुमाळ आणि समद फल्ला यांनी रेल्वेचे अखेरची डबे ( तळातील फलंदाज ) धडपड करणार नाहीत याची काळजी घेतली आणि हेच अखेरच्या दिवसाचे वैशिष्ट्य ठरले . महाराष्ट्राने आज सकाळच्या सत्रात १७ षटकांतच रेल्वेची गाडी ड्रेसिंगरुमध्ये परत आणली . रेल्वेचा पहिला डाव ३८१ धावांत संपुष्टात आला . त्यानंतर महाराष्ट्राने दुसऱ्या डावात आक्रमक फलंदाजी करून ६ बाद १८६ धावसंख्येवर दुसरा डाव घोषित केला . विजयासाठी २८७ धावांच्या आव्हानाचा पाठलाग करताना रेल्वेने दुसऱ्या डावात १ बाद ५४ धावा केल्या , तेव्हा खेळ थांबविण्यात आला . रेल्वेच्या अखेरच्या फळीकडून किमान प्रतिकाराची अपेक्षा आज फोल ठरली . अरिंदम घोष आणि मनिष राव या नाबाद जोडीवर त्यांच्या अपेक्षा होत्या . मात्र , घोष वैयक्तिक धावसंख्येत एकाच धावेची भर घालून बाद झाला . त्यानंतर फल्लाने मनिष रावचा अडसर दूर केला . दाढेने अनुरित सिंगला बाद केले . अविनाश यादव धावबाद झाला . अमित मिश्राला बाद करून फल्लाने रेल्वेच्या डावाला पूर्णविराम दिला . पहिल्या डावात आघाडी घेतल्यानंतर महाराष्ट्राने दुसऱ्या डावात वेगवान खेळ केला . या नादात त्यांनी आपल्या विकेटही गमावल्या . मात्र , त्याला धावांची जोड मिळाल्यामुळे आघाडी भक्कम झाली . चिराग खुराणा बाद झाल्यावर महाराष्ट्राने दुसरा डाव घोषित केला . विजयासाठी उर्वरित वेळेत रेल्वेसमोर २८७ धावांचे आव्हान कठिण होते . शिवकांत शुक्लाच्या मोबदल्यात त्यांनी दुसऱ्या डावात १८ षटकांत १ बाद ५४ धावा केल्या . या सामन्यातील तीन गुणांनी महाराष्ट्राचे १० गुण झाले असून , ते ‘अ’ गटात रेल्वेच्या ( १४ ) मागे चौथ्या स्थानावर आहेत . संक्षिप्त धावफलक - महाराष्ट्र ४८१ आणि ६ बाद १८६ ( नौशाद शेख ४० , राहुल त्रिपाठी ३० , अंकित बावणे ३० , करण ठाकूर ३ - ४३ ) अनिर्णित वि . रेल्वे - ३८१ आणि १ बाद ५४ ( वाकसकर नाबाद २३ , भिल्ले नाबाद १४ )


आषाढी एकादशी म्हटले की आपल्याला माहित असते ती म्हणजे आळंदी ते पंढरपूरची वारी . हा दिवस महाराष्ट्रात अत्यंत महत्वाचा मानण्यात येतो . महाराष्ट्राच्या काना - कोपऱ्यातून ठिकठिकाणाहून लाखो भाविक लोक विठ्ठलनामाचा गजर करीत पंढरपुरला पायी चालत येतात . अनेक वर्षांपासून सुरु असलेल्या या परंपरेवर देशातच नाही तर जागतिक स्तरावरही अभ्यास सुरु आहे . या दिवशी वारकरी चंद्रभागेत स्नान करूनविठ्ठलाचे दर्शन घेतात . इतके दिवस ज्या विठ्ठलासाठी चालत आलो ते अखेर भेटल्याने आनंदी झालेले हे वारकरी उपवास करतात . शहरातही जे वारीला जाऊ शकत नाहीत ते या दिवशी उपवास करुन मनोभावे विठ्ठलाची यथोचित पूजा करतात . हे सगळे असले तरीही या एकादशीचे नेमके महत्त्व काय आहे ते समजून घ्यायला हवे . या एकादशीला ` देवशयनी एकादशी’ म्हणतात . त्याचे कारण म्हणजे मनुष्याचे एक वर्ष हे देवांचे एक अहोरात्र असते . दक्षिणायन ही देवांची रात्र असून उत्तरायण हा त्यांचा दिवस असतो असे मानले जाते . आषाढ महिन्यात येणार्या कर्क संक्रांतीला उत्तरायण पूर्ण होऊन दक्षिणायन सुरू होते , म्हणजेच देवांची रात्र सुरू होते . म्हणून आषाढी एकादशीला ` देवशयनी’ ( देवांच्या निद्रेची ) एकादशी’ , असे म्हणतात . देवांच्या या निद्राकालात असुर प्रबळ होतात व मानवाला त्रास देऊ लागतात . त्या असुरांपासून ( आसुरी शक्तींपासून ) स्वतःचे संरक्षण करण्यासाठी प्रत्येकाने काहीतरी व्रत ( साधना ) करणे आवश्यक असते . या दिवशी रोजच्या पुजेबरोबरच श्रीविष्णूची ` श्रीधर’ या नावाने पूजा करून अहोरात्र तुपाचा दिवा लावण्याचा विधी करतात . तसेच घरात विठ्ठल रुक्मिणीची मूर्ती किंवा प्रतिमा असल्यास त्याचीही मनोभावे पूजा केली जाते . वारकरी संप्रदायात पंढरपूरची वारी करण्याला विशेष महत्त्व आहे . आषाढीला या दिवशी पंढरपुरास आळंदीहून ज्ञानेश्वरांची , देहूहून तुकारामांची , त्र्यंबकेश्वराहून निवृत्तीनाथांची , पैठणहून एकनाथांची , उत्तर भारतातून कबिराची पालखी येते . आषाढीच्या वारीस सुगीची उपमा दिलेली आहे . शेतकरी आपल्या शेतात पेरणी करुन वारीला निघतात आणि ते घरी जाईपर्यंत शेत जोमाने वाढण्यास सुरुवात झालेली असते . हे पिकलेले धान्य ज्याप्रमाणे शेतकरी वर्षभर वापरतो . त्याचप्रमाणे आषाढी वारीच्या दिवशी वारकरी प्रेमाची साठवण करतो व तेच वर्षभर व्यवहारात वापरतो असे म्हटले जाते .


सुप्रिया पाठारे , अभिनेत्री वाचन ही माझ्यासाठी एक शिकण्याची प्रक्रिया आहे . एखादा विषय शिकण्यासाठी किंवा एखाद्या विषयाबद्दल माहिती करून घेण्यासाठी मी वाचन करते . लहानपणी चंपक , चांदोबा अशा बालसाहित्यापासून सुरु झालेला हा वाचनाचा प्रवास अजूनही सुरूच आहे . वाचनामुळे विविध अभिरुची संपन्न वाङ्मयीन कलाकृतींचा सहवास घडला . त्यामुळे माझे जीवन समृद्ध झाले , असे मी मानते . मला पुस्तके वाचायला आवडत असली तरी मी काही नियमित वाचक नाही . खास वेळ काढून मी कधीही वाचन करीत नाही . मात्र माझ्यासोबत नेहमी एखादे पुस्तक असते . त्यामुळे दैनंदिन कामातून थोडी उसंत मिळाली की मी पुस्तक उघडून वाचू लागते . आता चित्रपट , नाटक अथवा मालिकांचे विषय , त्यातील मी साकारत असलेल्या व्यक्तिरेखा समजून घेण्यासाठी मला अनेकदा वाचन उपयोगी पडते . शाळेत मी खूप कमी वाचले . मात्र जे वाचले त्याचा प्रभाव पुढील आयुष्यात कायम राहिला . मला आठवतेय , नववीत असताना मी स्त्री भ्रूणहत्येवर माझे पहिले नाटक केले . त्या वयात स्त्री भ्रूणहत्या म्हणजे काय हेही मला माहिती नव्हते . त्यामुळे तो विषय समजवून घेण्यासाठी मी विविध पुस्तके , नियतकालिके वाचली . त्या संदर्भातून मी ते नाटक लिहिले . महाविद्यालयीन जीवनात मी खूप नाटके केली . त्यामुळे या काळात अवांतर वाचनासाठी फारसा वेळ मिळाला नाही . व्यावसायिक नाटकांमध्ये काम करायला लागल्यापासून पुन्हा वाचन सुरू झाले . अतिशा नाईक , श्रद्धा केतकर आणि माधवी सोमण अशा काही माझ्या वाचक सहकलाकारांनी अनेक चांगली पुस्तके सुचवली . बेटी मेहेमुदी यांनी विल्यम हॉफर या सहलेखकासोबत लिहिलेले ‘नॉट विदाऊट माय डॉटर , सिक्रेट , स्त्रियांच्या जीवनातील भयानक वास्तव मांडणारे ? ? ? ? ? ? भरती ? ? ? ? ? ? ? पांडे यांनी मराठीत अनुवादित केलेले तेहमिना दुर्रानी यांचे ब्लास्फेमी , रणजित देसाई यांचे राधेय , विश्वास पाटील यांच्या ‘पानिपत’ , ‘महानायक’ या कांदबऱ्या मला खूप आवडल्या . मला लघुकथा वाचायला खूप आवडतात . नारायण धारप लिखित भुकेली रात्र , चेतन , फेरिस्ता , रत्नाकर मतकरी यांचे माणसाच्या गोष्टी , गहिरे पाणी अशी गूढकथेची पुस्तकेही मी वाचली आहेत . मला कुकरीची पुस्तकेसुद्धा वाचायला खूप आवडतात . वि . वा . शिरवाडकर लिखित जान्हवी , कैकयी , ययाती आणि देवयानी , पु . ल . देशपांडे यांची बटाटय़ाची चाळ , असा मी असामी , झेंडूची फुले , शापित प्रतिभावंत ही आचार्य अत्रे यांची पुस्तकेही मी वाचली आहेत . विजया पाटील यांचे सेकंद सेकंद आदी पुस्तके मी वाचली आहेत . त्यातील काही माझ्या संग्रहीसुद्धा आहेत . मला कुणी एखादे पुस्तक सुचविले की मी त्याचे नाव लिहून घेते . वाचनालयातून आणून वाचते किंवा विकत घेते . डॉ . यू . म . पठाण यांचे लेक सावित्रीची , गोपाळ गोडसे यांचे ५५ कोटींचे बळी , स्वर्णलता भिशीकर यांचे युगनायक , साधना आमटे यांचे ‘समिधा’ ही पुस्तकेही मी वाचली आहेत . मी माझ्याकडची पुस्तके फारशी शेअर करीत नाही . लाल देशमुख यांनी दिलेले साद देती हिमशिखरे , सुहिता थत्ते यांनी दिलेलं गुरुदत्त , हरिमोहन परवू यांनी दिलेले त्यांचं स्वतःचं पुस्तक ‘द मेन विदीन अ क्रिकेटिंग टेल’ असे एकतर्फी शेअरिंग माझ्याबरोबर खूप वेळा झालं आहे . पुस्तकांबरोबरच मला माझ्या कार्यक्रमाच्या संहिता जपून ठेवायला खूप आवडतं . यळकोट , फू बाई फू , कॉमेडीची बुलेट ट्रेन या रिअॅलिटी शोज्मधील अनेक संहिता माझ्या संग्रही आहेत . आता काळानुरूप वाचनाची माध्यमे बदलली आहेत . फेसबुक , व्हॉटस्अप , ई - बुक्स , किंडेल आदी आधुनिक माध्यमे उपलब्ध आहेत . गरज , आवड आणि ऐपतीनुसार प्रत्येकाने ती वापरावीत . मात्र वाचन सोडू नये , असे मी सांगेन . कारण शाळा - महाविद्यालयानंतर थांबलेली शिक्षणाची प्रक्रिया फक्त आणि फक्त वाचनामुळेच पुढे सुरू राहते . त्यामुळे तुमच्या ज्ञानात भर पडत असते . त्यामुळे स्वतःला वैचारिकदृष्टय़ा समृद्ध करून घेण्यासाठी वाचत राहणे आवश्यक असते . शब्दांकन - जतीन तावडे


अभिनेते अनुपम खेर यांची राष्ट्रीय चित्रपट आणि दूरचित्रवाणी संस्थेच्या ( एफटीआयआय ) अध्यक्षपदी निवड करण्यात आली आहे . केंद्रीय माहिती व प्रसारण मंत्रालयाकडून बुधवारी ही घोषणा करण्यात आली . गजेंद्र चौहान यांच्या जागी अनुपम खेर यांना नवे अध्यक्ष म्हणून निवडण्यात आले आहे . गजेंद्र चौहान यांची २०१५ मध्ये एफटीआयआयचे अध्यक्ष म्हणून नियुक्ती करण्यात आली होती . पण त्यांच्या विरोधात एफटीआयआयच्या विद्यार्थ्यांनी निदर्शने करत त्यांची हकालपट्टी करण्याची मागणी केली होती . ‘एफटीआयआय’ने चित्रपटसृष्टीला अनेक मातब्बर कलाकार व तंत्रज्ञ दिले आहेत . या संस्थेचे अध्यक्षपद भूषवण्यास गजेंद्र चौहान हे अजिबात पात्र नाहीत , असा आंदोलनकर्त्या विद्यार्थ्यांचा दावा होता . पण तेव्हा सरकारने यावर कोणताही निर्णय घेतला नाही . ‘महाभारत’ या मालिकेत युधिष्ठिरची भूमिका गजेंद्र चौहान यांनी केली होती . या भूमिकेव्यतिरिक्त नावाजलेली अशी एकही भूमिका त्यांच्या नावावर नाही . त्यामुळे नियुक्तीपासूनच त्यांच्या नावाला प्रचंड विरोध होता . अखेर सरकारने त्यांना या पदावरून दुरू केले होते . अनुपम खेर यांनी स्वतः गजेंद्र चौहान यांच्या नियुक्तीबाबद विरोध दर्शविला होता . एफटीआयआयच्या अध्यक्षपदी जी व्यक्ती असेल ती सर्वार्थाने ते पद भूषवण्यासाठी योग्य असणे आवश्यक आहे . तिला जागतिक सिनेमाचे उत्तम ज्ञान असणे तसेच सध्याच्या सिनेमांमध्ये होणाऱ्या बदलांची माहिती असणे आवश्यक आहे . या संस्थेला चौहान यांच्यापेक्षा जास्त ताकदीच्या अध्यक्षाची गरज असल्याचे खेर यांनी म्हटले होते . खेर यांच्या नियुक्तीबद्दल पत्नी किरण यांनी पंतप्रधान नरेंद्र मोदी आणि केंद्रीय मंत्री स्मृती इराणी यांचे आभार मानले . विद्यार्थ्यांना आणि संस्थेला त्यांच्या नियुक्तीचा फायदा होईल अशी आशा त्यांनी व्यक्त केली . पण कोणत्याही संस्थेचे अध्यक्षपद हे काटेरी मुकुटासारखे असते , असे म्हणत चौहान यांच्या बदलीला एवढा वेळ का लागला या प्रश्नाचे उत्तर देणे त्यांनी टाळले .


वाढत्या वयाच्या खुणा आपल्या चेह - यावर स्पष्ट दिसत असतात . त्यात जर मनावर ताण असेल तर त्याचा परिणाम थेट आपल्या आरोग्यावर आणि त्वचेवर होत असतो . त्यामुळे चेह - यावर सुरकुत्या येणे , त्वचा सैल पडणे , डोळ्याखाली काळी वर्तुळे येणे यासारख्या समस्या निर्माण होतात . मनावरील ताण योगा , प्राणायम , ध्यान करुन कमी करता येऊ शकतो . मात्र चेहऱ्यावरील तणावाची चिन्हे कमी करण्यासाठी प्रसाधनांपेक्षा सकस आहाराची गरज आहे . योग्य आहारामुळे शरीराला पोषकद्रव्ये मिळतात . त्यांच्या सेवनामुळे शरीराची झीज भरुन निघते आणि त्याचा सकारात्मक परिणाम आपल्या चेह - यावर दिसून येतो . अवघ्या ३० दिवसांत चेहऱ्यावरील थकवा कमी करण्यासाठी अंशिका शारदा यांनी सुचवले काही खास उपाय १ . योग्य प्रमाणात झोप – मानवी शरीराला २४ तासांपैकी ७ - ८ तासांच्या झोपेची गरज असते . शरीराला योग्य प्रमाणात झोप मिळाल्यावर त्याचा परिणाम आपल्या चेह - यावर आपोआप दिसून येतो . योग्य प्रमाणात झोप मिळाल्यास त्वचा टवटवीत राहण्यास मदत होते . पुरेशी झोप झाल्यास रक्ताभिसरण क्रिया सुरळीत होण्यास मदत होते . त्यामुळे रात्री लवकर झोपून सकाळी लवकर उठणे फायद्याचे ठरते . २ . व्यायाम करणे – सध्याच्या धकाधकीच्या जीवनात अनेक जण व्यायामाकडे दुर्लक्ष करतात . त्यामुळे कमी वयात स्थुलतेची समस्या सध्या सर्वत्र पहायला मिळते . स्थूलतेमुळे चेह - यावरील चरबीही वाढते . ही चेहऱ्यावरील वाढलेली चरबी कमी करण्यासाठीही व्यायामाचा उपयोग होतो . व्यायामामुळे चेहऱ्यावर प्रसन्नता येते . त्यामुळे दररोज किंवा आठवड्यातून तीन दिवस व्यायाम करणे गरजेचे आहे . ३ . अतिनील किरणांपासून संरक्षण करणे – सुर्यापासून निघणा - या अतिनील किरणांचा परिणाम थेट आपल्या चेह - यावर होत असतो . त्यामुळे त्वचा टॅन होणे , काळवंडणे यासारख्या समस्या निर्माण होतात . तसेच चेह - यावर सुरकुत्यादेखील लवकर पडतात . यासाठी उन्हापासून संरक्षण करण्यासाठी उन्हात बाहेर पडताना चेहरा रुमालाने झाकून घेणे गरजेचे आहे . तसेच घरी करण्यात आलेला टोमॅटोचा किंवा काकडीचा लेप चेह - यावर लावणे फायद्याचे ठरेल . वाचा : ‘कान’ मधील ‘ऐश्वर्य’ भारतात परततं तेव्हा ४ . पोषकद्रव्यांचे सेवन – ज्या पदार्थांमध्ये पोषकद्रव्यांचे प्रमाण अधिक असते अशा पदार्थांचे सेवन करणे . यामध्ये असलेल्या ‘ओमेगा ३’मुळे हाडे मजबूत होण्यास मदत मिळते . तणाव कमी होतो . याबरोबरच त्वचेवर सूज असल्यास ती कमी करण्यास उपयोग होतो . ५ फळांचे सेवन - आहारामध्ये फळांच्या सेवनाला विशेष स्थान देण्यात आले आहे . यात सफरचंद , अननस , किवी यासारख्या फळांमध्ये अॅंटीऑक्सिडंट्स मुबलक प्रमाणात असतात . यामुळे चेह - यावरील सुरकुत्या कमी होऊन चेह - याचा पोत सुधारण्यास मदत होते . चेह - याला नवतजेला देण्यासाठी अनेक उपाय आहेत . मात्र आपण करत असलेल्या उपायांमध्ये सातत्य महत्वाचे आहे . कोणतीही गोष्ट सातत्याने केल्यास त्याचे परिणाम नक्कीच दिसून येतात . यासाठीच चेह - यावरील थकवा घालवायचा असेल तर वरील दिलेले उपाय एक महिनाभर रोज करणे गरजेचे आहे .


भारतीय महिला क्रिकेट संघाने सातव्या महिला आशिया चषक टी - २० स्पर्धेची सुरुवात मोठ्या दिमाखात केली आहे . मलेशियावर १४२ धावांनी दणदणीत विजय मिळवत , भारतीय महिलांनी स्पर्धेतला आपला पहिला विजय मिळवला आहे . अनुभवी खेळाडू मिताली राजने ६९ चेंडूंमध्ये नाबाद ९७ धावांची खेळी केली , या खेळीच्या जोरावर भारतीय महिलांनी २० षटकात १६९ धावांपर्यंत मजल मारली . यानंतर पुजा वस्त्राकर , अनुजा पाटील आणि पुनम यादव यांच्या माऱ्यासमोर मलेशियाचा संघ अवघ्या २७ धावांत माघारी परतला . भारताची कर्णधार हरमनप्रीत कौरने सामन्यात नाणेफेक जिंकून प्रथम फलंदाजी करण्याचा निर्णय घेतला . मलेशियाच्या गोलंदाजांनी तिसऱ्याच षटकात सलामीवीर स्मृती मंधानाला ८ धावांवर बाद करुन भारतीय महिलांना पहिला धक्का दिला . यानंतर फलंदाजीत बढती मिळालेल्या पुजा वस्त्राकरने आक्रमक सुरुवात केली खरी , मात्र मोठी खेळी करण्यात ती अपयशी ठरली . मलेशियाच्या नूर झाकेरियाने पुजाला माघारी धाडलं . मात्र यानंतर कर्णधार हरमनप्रीत कौर आणि मिताली राज यांनी भारतीय संघाचा डाव सांभाळला . दोघींनीही तिसऱ्या विकेटसाठी ८६ धावांची भागीदारी केली . प्रत्युत्तरादाखल मलेशियाचा संघ भारतीय महिला गोलंदाजांच्या माऱ्यासमोर पुरता कोलमडला . पॉवरप्लेमध्ये भारतीय गोलंदाजांनी मलेशियाच्या निम्म्या संघाला माघारी धाडत सामन्यावर आपली पकड मजबूत केली . यानंतर ठराविक अंतराने मलेशियाच्या फलंदाज माघारी परतत राहिल्या . अखेर २७ धावांवर मलेशियाचा संपूर्ण संघ माघारी परतला . या स्पर्धेत भारतीय महिलांचा पुढचा सामना सोमवारी थायलंडविरुद्ध आणि बुधवारी बांगलादेशविरुद्ध होणार आहे .


सध्याच्या जीवनशैलीमध्ये अनेक गोष्टींना महत्त्वं दिलं जातं , त्यातच आता महागड्या आणि तितक्याच आकर्षक अशा कार्सचाही समावेश झाला आहे . खिशाला परवडेल अशा दरात आणि सर्व ठिकाणी नेता येईल असं स्वतःचं एखादं तरी वाहन , कार असावी असं अनेकांचच स्वप्न असतं . स्वप्नांची ही वाट येऊन एका अशा एका थांब्यावर थांबते ज्याला अनेकांचीच पसंती असते . तो थांबा म्हणजे महिंद्रा स्कॉर्पिओचा Mahindra Scorpio . पंजाबच्या रस्त्यांपासून ते अगदी केरळच्या समुद्रकिनाऱ्याला लागून असलेल्या रस्त्यापर्यंत प्रत्येक ठिकाणी एसयूव्हीला पसंती दिली जाते . अशा या एसयूव्हीला ग्राहकांच्या मागणी आणि गरजांनुसार नवा टच देण्यात आला असून , ती खिशाला परवडेल अशा दरात बाजारात आणली आहे . एसपी डिझाईन स्टुडिओने स्कॉर्पिओचा हा नवा लूक डिझाईन केला असून , Ford Raptor फोर्ड रॅप्टरपासून त्यासाठीची प्रेरणा घेण्यात आली आहे . स्कॉर्पिओचा हा नवा कायापालट पाहताचक्षणी तुम्हाला अमेरिकन गुप्तचर यंत्रणांकडून वापरण्यात येणाऱ्या अफलातून कार्सची आठवण आल्यावाचून राहणार नाही . उंच आणि अवाढव्य वाटणाऱ्या या स्कॉर्पिओमध्ये एकाच वेळी एसयूव्ही आणि पिकअप वेहिकलची झलक पाहायला मिळत आहे . फोर्ड रॅप्टरपासून प्रेरित असलेल्या या स्कॉर्पिओच्या बंपर आणि हेडलाइटचं डिझाईनही प्रचंड लक्षवेधी आहे . याच्या हेडलॅंप क्लस्टरमध्ये उभ्या रेषेत प्रोजेक्टर हेडलँप लावण्यात आले असून , पुढच्या बंपरवर एलइडी फॉग लँप लावण्यात आले आहेत . कारसोबत देण्यात आलेल्या जादाचा टायर हा मागच्या बाजूला अशा पद्धतीने बसवण्यात आला आहे , जो पाहता हे पिकअप वेहिकल असल्याचाच भास होतोय . पण , याच्या इंजिनमध्ये काहीच बदल करण्यात आले नसून , सर्व यंत्रणा ही 2.2L इंजिनवरच चालेल . वाचा : मोबाईल स्लो झालाय ? ‘या’ युक्त्या वापरुन बघा ही स्वप्नवत स्कॉर्पिओ एका वेगळ्याच रुपात सादर करण्यासाठी एसपी डिझाईन स्टुडिओला दोन महिन्यांचा कालावधी लागला . आता तुम्ही म्हणाल की हॉलिवूड चित्रपटांप्रमाणे लूक असणारी ही स्कॉर्पिओ म्हणजे आपल्या आवाक्यात न येणारी गोष्टच जणू . पण , तसं नाहीये . कारण , हा संपूर्ण कायापालट करण्यासाठी सात लाख रुपये खर्ची घालण्यात आले आहेत ( स्कॉर्पिओची मूळ किंमत यात समाविष्ट नाही ) . त्यामुळे या स्कॉर्पिओचा विचार अनेकजण करुच शकतात .


रणजी करंडक स्पर्धेची दुसरी फेरी सोमवारपासून सुरु झाली . या फेरीत पहिला सामना दिल्ली आणि हिमाचल प्रदेश यांच्यात सुरु आहे . सामन्यात दिल्लीचा नवोदित कर्णधार नितीश राणा याने नाणेफेक जिंकून प्रथम फलंदाजी घेतली . प्रथम श्रेणीमध्ये पदार्पण करणारा हितेन दलाल आणि अनुभवी गौतम गंभीर दोघे फलंदाजीसाठी मैदानात उतरले . पण थोड्याच वेळात गंभीरला बाद देण्याच्या निर्णयावरून तो पंचांवर प्रचंड भडकल्याची घटना घडली . सामन्याच्या १६व्या षटकाच्या पहिल्या चेंडूवर मयांक डागरने गंभीरचा बळी टिपला . पंचांनी त्याला झेलबाद ठरवले . पण ज्यावेळी हा क्षण पुन्हा स्लो मोशन मध्ये पहिला त्यावेळी चेंडू गंभीरच्या कमरेच्या जवळ लागून उडाल्याचे दिसले . ग्लोज किंवा बॅटला चेंडू लागला नसल्याचेही निष्पन्न झाले . पण हा रणजी सामना असल्याने पंचांचा निर्णय हाच अंतिम होता . DRSची सोय या सामन्यात नव्हती . त्यामुळे गंभीर पंचांवर प्रचंड संतापला आणि त्यांच्यांवर राग व्यक्त करतच तंबूत परतला . दरम्यान , गंभीरने आपल्या डावाची सुरुवात चांगली केली होती . तो ४९ चेंडूत ४४ धावांवर खेळत होता आणि खेळपट्टीवर स्थिरावला होता . पण ५०व्या चेंडूला त्याला बाद ठरवण्यात आले . काही दिवसांपूर्वीच गंभीरने संघाचे कर्णधारपद सोडले होते . त्यामुळे त्याचा संघात समावेश करण्यात येईल की नाही याबाबत साशंकता होती . पण सध्या तरी त्याच्या संघातील स्थानाला धक्का लागलेला नाही .


भारताचे दोन्ही कबड्डी संघ अनुपस्थित राहिल्याने संभ्रम कायम नवी दिल्लीच्या इंदिरा गांधी स्टेडियमवर शनिवारी आशियाई क्रीडा स्पध्रेत प्रतिनिधित्व करणारा भारताचा पुरुष आणि महिला संघ विरुद्ध डावलण्यात आलेले खेळाडू यांच्यातील सामना झाला नाही . मात्र भारतीय हौशी कबड्डी महासंघाच्या म्हणण्यानुसार , निवडप्रक्रिया पार पडली का , हेसुद्धा अद्याप गुलदस्त्यात आहे . दिल्ली उच्च न्यायालयाच्या निर्देशानुसार पुरुष आणि महिला राष्ट्रीय संघ निवडप्रक्रियेसाठी नवी दिल्लीत उपस्थित राहतील , असे म्हटले जात होते . मात्र हे दोन्ही संघ तिथे आले नाहीत . नव्या भारतीय हौशी कबड्डी महासंघाकडून न्यायालयाच्या आदेशाचा पूर्णतः चुकीचा अर्थ लावला गेला , असे म्हटले जात आहे . या बंडखोर संघटनेकडून मागील महिन्यात बंगळूरुत निवडप्रक्रिया राबवण्यात आली आणि भारतीय संघाला आव्हान देण्यासाठी पुरुष - महिला संघ निश्चित करण्यात आले होते . जकार्तामध्ये झालेल्या आशियाई क्रीडा स्पध्रेसाठी भारताचे दोन्ही संघ चुकीच्या पद्धतीने निवडण्यात आले होते , अशा आशयाची याचिका माजी कबड्डीपटू महिपाल सिंग आणि होनप्पा गौडा यांनी केली होती . भारतीय हौशी कबड्डी महासंघाने १५ सप्टेंबर २०१८ या दिवशी सकाळी ११ वाजता निवड प्रक्रिया राबवावी , असे दिल्ली उच्च न्यायालयाच्या आदेशातील कलम क्रमांक नऊमध्ये म्हटले आहे . मात्र निवडप्रक्रियेसाठी राष्ट्रीय संघाची आवश्यकता असल्याचे नमूद केले नव्हते . याबाबत याचिकाकर्त्यांचे वकील भरत नागर म्हणाले , ‘‘हा भारतीय कबड्डी महासंघाने न्यायालयाच्या आदेशाचा सोयीस्कर अर्थ लावला आहे . निवडप्रक्रियेसाठी आलेल्या खेळाडूंची यादी आम्ही सादर केली . परंतु भारतीय संघ तिथे अनुपस्थित होता . ’’ नव्या भारतीय हौशी कबड्डी महासंघाने शनिवारी होणाऱ्या सामन्याच्या दृष्टिकोनातून संघबांधणी करताना सध्याच्या मुख्य स्रोतात नसलेल्या अनेक खेळाडूंची निवड केली होती , अशी माहिती सूत्रांकडून मिळत आहे . बंडखोर संघटनेचा भाग झाल्यास प्रो कबड्डी लीगमधूनसुद्धा हद्दपार केले जाऊ शकते . त्यामुळे मोठे नुकसान होईल , या भीतीने अनेक खेळाडूंनी या आव्हानवीर संघाला नकार दिला . चतुर्वेदी यांची चतुराई ! भारतीय हौशी कबड्डी महासंघाकडून साहाय्यक सचिव देवराज चतुर्वेदी मैदानावर उपस्थित होते . मात्र त्यांच्या उत्तरांच्या चतुराईमुळे सामन्यासाठी आलेल्या प्रसारमाध्यमांच्या प्रतिनिधींना नेमके काय चालले आहे , हेच उमगू शकले नाही . निवडप्रक्रिया कुठे राबवली जाणार आहे , या प्रश्नाला उत्तर देताना चतुर्वेदी म्हणाले , ‘‘मी फक्त न्यायालयाच्या आदेशांचे पालन करतो आहे . ’’ न्यायालयाचे आदेश काय आहेत , या प्रश्नालाही त्यांनी आश्चर्यकारक उत्तर दिले . ते म्हणाले , ‘‘न्यायालयाचा आदेश काय आहे , हेच मला माहीत नाही . तुम्ही कृपया तो वाचावा . मी पगारी कर्मचारी असल्यामुळे मला ते विचारू नये . सामनाधिकारी आणि सामन्याची व्यवस्था लावणे , हे माझे कार्य मी करीत आहे . ’’


काही स्त्रियांना मासिक पाळीच्या वेळी जास्त रक्तस्राव होतो तर काहींना कमी रक्तस्राव होतो . जास्त रक्तस्राव होणाऱ्या स्त्रियांची मासिक पाळी ही जास्त त्रासदायक असते पण हा फरक नेमका कशामुळे होतो हे कोडे उलगडले असून मासिक पाळीत कमी रक्त जावे यासाठी आता औषध योजना करता येणार आहे . ‘वेलबिइंग ऑफ विमेन’ या संस्थेने दिलेल्या निधीतून एिडबर्ग विद्यापीठाने केलेल्या संशोधनात असे दिसून आले , की गर्भाशयाची पाळीच्या काळातील अवस्था पूर्ववत होण्याचा संबंध हा ऑक्सिजनच्या पातळीशी निगडित असतो . गर्भाशयाच्या एन्डोमेट्रियम भागावर परिणाम झाल्याने पाळीत रक्तस्राव होतो . रक्तस्राव कमी होण्यासाठी गर्भाशयाचा एन्डोमेट्रियम हा भाग पुन्हा पूर्ववत होणे आवश्यक असते . नेचर कम्युनिकेशन्समध्ये प्रसिद्ध झालेल्या संशोधनानुसार जेव्हा गर्भाशयात ऑक्सिजनचे प्रमाण कमी होऊन हायपोक्सिया स्थिती असते , तेव्हा एचआयएफ १ नावाचे प्रथिन तयार होते . त्यामुळे गर्भाशयाची हानी भरून निघते व त्याच्या भित्तिका पूर्ववत होतात . ज्या स्त्रियांना मासिक पाळीत जास्त रक्तस्राव होतो , त्यांच्यात कमी रक्तस्राव होणाऱ्या महिलांच्या तुलनेत एचआयएफ १ या प्रथिनाची पातळी कमी असते . त्यामुळे पाळीत जास्त रक्तस्राव होणाऱ्या महिलांमध्ये या प्रथिनांचे प्रमाण वाढवणारे औषध तयार करून तो रक्तस्राव कमी केला जाऊ शकतो . एचआयएफ १ प्रथिनाचे प्रमाण वाढण्यासाठी पाळीत गर्भाशयातील ऑक्सिजनचे प्रमाण कमी असावे लागते . आताचे प्रयोग हे उंदरांवर करण्यात आले असून त्यातून संप्रेरकविरहित औषधे तयार करणे शक्य आहे . अनेक महिला व मुलींमध्ये जास्त रक्तस्रावाची समस्या असते पण त्याकडे फार लक्ष दिले जात नाही , आता त्यावर नियंत्रण मिळवण्यासाठीचे संशोधन झाले असून त्यातून उपचार विकसित करणे शक्य आहे .


चौथ्या कसोटी क्रिकेट सामन्यात धरमशालेतील खेळपट्टी भारतीय संघाला चिंतेत टाकणारी राहील , तर ऑस्ट्रेलियन गोलंदाजांचा आत्मविश्वास उंचावणारी असेल , असे मत ऑस्ट्रेलियाचा माजी वेगवान गोलंदाज मिशेल जॉन्सन याने बुधवारी व्यक्त केले . धरमशालेतील खेळपट्टी ही हिरवी आणि वेगवान गोलंदाजांसाठी धार्जिणी राहील असा अंदाज आधीच वर्तविण्यात आला आहे . जॉन्सनने या अंदाजाची पुष्टी दिली . तो म्हणाला , ‘‘मी धरमशालेत एकदाच खेळलो आहे . त्या खेळपट्टीवर कायम गवत ठेवलेले असते . या वेळी फार काही वेगळे घडणार नाही . त्यामुळे ऑस्ट्रेलियाच्या गोलंदाजांचा आत्मविश्वास मिळेल , तर भारतीय संघ चिंतेत राहील . भारतीय संघाला या मालिकेत अति आत्मविश्वास बाळगल्याचा फटका बसला . मालिकेतील आतापर्यंतची स्थिती हेच दर्शवते . ’’ मालिकेतील चौथी कसोटी शनिवारी ( ता . २५ ) सुरू होईल . वेगवान गोलंदाजांना साथ देणाऱ्या खेळपट्टीवर ऑस्ट्रेलिया जॅकसन बर्डला स्थान देण्यासाठी स्टिव ओकिफ याला वगळेल अशी चिन्हे आहेत . जॉन्सन म्हणाला , ‘‘या मालिकेत आतापर्यंत आमच्या फिरकी गोलंदाजांनी चांगली कामगिरी केली आहे . मात्र , या कसोटीत ऑस्ट्रेलियाने एक फिरकी गोलंदाज कमी करून वेगवान गोलंदाजाला स्थान देणे फायद्याचे ठरेल . फिरकी गोलंदाज निवडताना अनुभवाला प्राधान्य देताना लायनची निवड अपेक्षित राहील . त्याला चांगला बाउन्स मिळेल . ’’ आव्हानात्मक स्थितीतून ऑस्ट्रेलियाने तिसरी कसोटी अनिर्णित राखल्याने ऑस्ट्रेलियाचा आत्मविश्वासदेखील उंचावलेला असेल , असे सांगून जॉन्सन म्हणाला , ‘‘हॅंड्सकोम्ब आणि शॉन मार्श यांनी कमालीच्या संयमाने फलंदाजी करून तिसरी कसोटी अनिर्णित राखली . त्यामुळे ऑस्ट्रेलिया संघाचा आत्मविश्वास उंचावला असेल . त्याचबरोबर ऑस्ट्रेलिया संघ केवळ स्मिथ आणि वॉर्नर यांच्यावर अवलंबून नाही हेदेखील स्पष्ट झाले . यापूर्वी अशा कठिण परिस्थितीत ऑस्ट्रेलियाचा डाव नेहमी गडगडला आहे . पण , या वेळी तसे घडले नाही . म्हणूनच मला चौथी कसोटी ऑस्ट्रेलिया जिंकेल असेच वाटते . ’’


स्टार प्रवाह वाहिनीवरील ‘विकता का उत्तर’ हा कार्यक्रम दिवसेंदिवस रंगात येत असून त्याची लोकप्रियता दिवसेंदिवस वाढत आहे . दर शुक्रवार ते रविवार सायंकाळी ७ . ३० च्या सुमारास ‘विकता का उत्तर ? ’ ही रितेश देशमुखची साद संपूर्ण महाराष्ट्रातल्या घराघरातून ऐकू येते . प्रश्नोत्तराच्या या खेळात सामान्यांना सेलिब्रिटी बनवणाऱ्या या शोचे , या आठवड्यातले एपिसोडदेखील असेच रंजक आणि धम्माल असणारे आहेत . मराठी माणसाच्या बुद्धीमत्तेबरोबरच त्याचे व्यवहार कौशल्य देखील हेरणा - या ‘विकता का उत्तर’ या कार्यक्रमाचा यंदाचा आठवडा , महाराष्ट्राच्या तमाम रसिक प्रेक्षकांना मोठी पर्वणी ठरणार आहे . मराठी माणसांचे भावविश्व , त्याच्या आशा - आकांक्षा टिपणारा हा कार्यक्रम केवळ खेळ म्हणून मर्यादित न राहता सामान्यांना व्यक्त होऊ देणारे हक्काचे व्यासपीठ बनले आहे . कधी हसून तर कधी रडून प्रेक्षकांना आपलेस करण्यात यशस्वी झालेल्या ‘विकता का उत्तर’ च्या यंदाच्या भागात रसिकांना मनोरंजनाची खुमासदार मेजवानी अनुभवायला मिळत आहे . मुंबईच्या धकाधकीच्या जगात वावरणाऱ्या असंख्य नोकरदारांपैकी एक असलेले दीपक शिंदे , यंदाच्या भागाचे प्रमुख आकर्षण ठरले . डोंबिवलीला राहणारे हे गृहस्थ बृहन्मुंबई महानगर पालिकेत आरोग्य विभागात कामाला आहे . कुटुंबवत्सल आणि स्वाभिमानी असलेल्या दीपक शिंदे यांची जीवनकहाणी रसिकांना भावूक करून सोडणारी आहे . शून्यातून स्वर्ग निर्माण करण्याची क्षमता असणा - या मराठी माणसांच्या या गुणाचा पैलू येत्या शुक्रवारच्या भागात रसिकांना पाहायला मिळाला . आता शनिवारच्या भागात स्पर्धक म्हणून मुंबई येथील माहीममधून आलेल्या ज्येष्ठ महिला माधुरी मधुसूदन बाळ या देखील ‘विकता का उत्तर’ च्या शोचे प्रमुख आकर्षण ठरल्या . आजच्या करिअर ओरियेटेड पिढीला त्यांनी जुन्या पिढीचे कुटुंबनियोजनासंदर्भातील मत आणि विचार मांडले . अशाप्रकारे मुंबईच्या वातावरणात राहिलेल्या विविध वयोगटातील मुंबईकरांना अधोरेखित करणारा स्टार प्रवाह वाहिनीवरील ‘विकता का उत्तर’ चा हा शो रसिकांना आपलासा करणारा ठरत आहे .


रणबीर कपूर आणि कतरिना कैफ या बहुचर्चित कपलच्या नात्यात दुरावा आला असला तरीही कामाच्या निमित्ताने समोरच्या व्यक्तीला दिलेला शब्द त्यांनी चांगलाच पाळला आहे . अनेकांची दाद मिळवणारी ही जोडी लवकरच प्रेक्षकांच्या भेटीला येणार आहे . अनुराग बासू दिग्दर्शित ‘जग्गा जासूस’ या चित्रपटाच्या चित्रपटातून रणबीर , कतरिना प्रेक्षकांच्या भेटीला येणार आहेत . गेल्या काही दिवसांपासून या चित्रपटातील गाणी , ट्रेलर प्रेक्षकांची पसंती मिळवत आहेत . त्यात आता आणखी एका व्हिडिओची भर पडली आहे . ‘युटीव्ही मोशन पिक्चर्स’च्या अधिकृत ट्विटर अकाऊंटवरुन हा व्हिडिओ शेअर करण्यात आला आहे . या व्हिडिओमध्ये एखाद्या कार्यक्रमाच्या किंवा चित्रपटाच्या सुरुवातीला ज्याप्रमाणे प्रेक्षकांना पूर्वसूचना देण्यात येतात अगदी त्याच प्रकारच्या पूर्वसूचना रणबीर आणि कतरिना देत आहेत . यात रणबीर त्याच्या अनोख्या शैलीत घोषणा करत असून कतरिना त्याच्या या घोषणांवर अभिनय करुन दाखवताना दिसते . Hardik Pandya : अंतिम सामन्यातील हार्दिकच्या परफॉर्मन्समुळे लिशा शर्मा आली चर्चेत , पाहा कोण आहे ‘ती’ ? हा व्हिडिओ पाहता ‘जग्गा जासूस’ या चित्रपटातच नाही तर , प्रमोशनल व्हिडिओमध्येही रणबीर - कॅटची अफलातून केमिस्ट्री पाहायला मिळते . ‘देखिये जग्गा जासूस . . जो आपके होश उडा देगी . . अपनी फॅमिली के साथ जरुर देखिये’ असं म्हणत रणबीर या व्हिडिओतून प्रेक्षकांना मोठ्या आपुलकीने चित्रपट पाहण्यासाठी बोलवत आहे . पण , त्याचं हे बोलवणं कोणा दुसऱ्याच व्यक्तीकडे इशारा करतेय . ‘अपनी फॅमिली के साथ देखिये’ असं म्हणताना रणबीर - कॅटचं नातं आणि स्क्रीनवरची अवघी काही सेकंद बरंच काही सांगून जात आहे . दरम्यान , ‘जग्गा जासूस’चं हटके कथानक पाहता सध्या या चित्रपटाबद्दल उत्सुकतेचं वातारण पाहायला मिळत आहे . ‘डिस्ने’ आणि ‘पिक्चर शुरु प्रॉडक्शन’ची निर्मिती असलेला ‘जग्गा जासूस’ हा चित्रपट १४ जुलैला प्रेक्षकांच्या भेटीला येणार आहे .


सुप्त एचआयव्ही विषाणूचा शोध घेण्याइतकी संवेदनशील चाचणी वैज्ञानिकांनी विकसित केली असून ती कमी खर्चाची आहे , त्यामुळे एचआयव्हीग्रस्तांना फायदा होऊ शकतो या संशोधनात एका भारतीय वैज्ञानिकाचा समावेश आहे . एचआयव्ही विषाणूची पुनरावृत्ती होण्याची शक्यता या चाचणीत समजते . या प्रक्रियेला ‘क्वान्टिटेटिव्ह व्हायरल आउटग्रोथ अॅसे’ म्हणतात . नवीन चाचणीचे नाव टीझेडए असून त्यात एचआयव्हीची पुनरावृत्ती होऊ लागते . त्या वेळी कार्यरत असलेला जनुक शोधला जातो . यात एक आठवडय़ात चाचणीचा निकाल हाती येतो . सध्या त्याला दोन आठवडे लागतात . त्यासाठी क्यू व्हीओए म्हणजे क्वान्टिटेटिव्ह व्हायरल आउटग्रोथ चाचणी वापरली जाते . त्याच्या एकतृतीयांश किमतीत टीझेडए चाचणी होते . यात नमुन्यासाठी कमी रक्त घ्यावे लागते . पीट्सबर्ग विद्यापीठातील संशोधक प्राध्यापिका फाल्गुनी गुप्ता या संशोधनात सहभागी असून त्यांनी सांगितले की , एचआयव्ही चाचण्यात जगात मोठे संशोधन सुरू आहे . हा विषाणू सुप्तावस्थेत असताना शोधणे कठीण असते तो सीडी ४ टी पेशींना संसर्ग करतो . मानवी शरीरात संसर्ग रोखण्याचे काम करणाऱ्या या पांढऱ्या पेशींनाच हा विषाणू धोक्यात आणतो . एचआयव्ही उपचार यशस्वी होत असले तरी त्या विषाणूची शरीरात नक्कल होऊन अधिक विषाणू तयार होत नाहीत ना याची खातरजमा करणे आवश्यक असते ते या चाचणीत शक्य आहे .


मेलबर्नमध्ये जागतिक जिम्नॅस्टिकमध्ये अरुणा रेड्डी ब्राँझपदक जिंकण्याचा इतिहास घडवत असताना दक्षिण आफ्रिकेत महिला क्रिकेट संघानेही ऐतिहासिक कामगिरी केली . अखेरचा सामना जिंकून टी - २० मालिकाही खिशात टाकली आणि दक्षिण आफ्रिकेत प्रथम एकदिवसीय आणि आता टी - २० मालिका प्रथमच जिंकण्याचा महापराक्रम केला . भारतीय महिलांनी एकदिवसीय मालिकेत निर्विवाद वर्चस्व राखले . आता पाच सामन्यांची टी - २० मालिका ३ - १ अशी जिंकली . मितालीच्या धडाकेबाज ६२ धावांच्या खेळीमुळे प्रथम फलंदाजी करताना भारताने १६६ धावा उभारल्या . हे आव्हान यजमानांना पेलवलेच नाही . १८ षटकांतच त्यांचा डाव ११२ धावांत गारद झाला . मंबईच्या जेमिमा रॉड्रिग्जनेही ठसा उमटवला . आक्रमक फलंदाज म्हणून उदयास येत असलेल्या जेमिमाला आज तिसऱ्या क्रमांकावर फलंदाजी देण्यात आली . तिने ३४ चेंडूत ४४ धावा करताना मितालीसह दुसऱ्या विकेटसाठी ९८ धावांची भागीदारी केली . याच जेमिमाने आक्रमक फलंदाज मरिझाने कापचा सीमारेषेवर हवेत उंच सूर मारून पकडलेला झेल दाद मिळवणारा होता . सीमारेषेच्या दोन इंचच तिचा पाय दूर होता . शिवाय हवेत उडी मारल्यानंतरही तिने अचूकपणे तोल सांभाळला . भारतीयांनी आफ्रिकेच्या सात फलंदाजांना एकेरी धावांतच रोखले . रुमेली धर आणि शिखा पांडे या वेगवान गोलंदाजांनी आफ्रिकेची ३ बाद २० अशी अवस्था केली . यातून त्यांना सावरताच आले नाही . पुढच्या फलंदाजांनी आक्रमक फटके मारण्याच्या प्रयत्नात विकेट गमावल्या . भारतीयांना ट्रेयॉनकडून धोका होता . पहिल्या सामन्यात तिने भलतीच आक्रमक फलंदाजी केली होती . आजही १७ चेंडूत २५ धावा तिने केल्या ; परंतु गायकवाडच्या फसव्या चेंडूवर ती बाद झाली . त्यानंतर कापने हल्ला चढवला होता ; परंतु जेमिमाचा अप्रतिम झेल दक्षिण आफ्रिकेचा खेळ खल्लास करणारा ठरला . संक्षिप्त धावफलक भारत २० षटकांत ४ बाद १६६ ( मिताली राज ६२ - ५० चेंडू , ३ षटकार , स्मृती मानधना १३ - १४ चेंडू , ३ चौकार , जेमिमा रॉड्रिग्ज ४४ - ३४ चेंडू , ३ चौकार , ३ षटकार , हरमनप्रीत कौर २७ - १७ चेंडू , १ चेंडू , २ षटकार ) वि . वि . दक्षिण आफ्रिका ः १८ षटकांत सर्वबाद ११२ ( ट्रेयॉन २५ - १७ चेंडू , २ षटकार , मरिझाने काप २७ - २१ चेंडू , १ चौकार , २ षटकार , शिखा पांडे ३ - ० - १६ - ३ , रुमेली धर ४ - ० - २६ - २ , राजेश्वरी गायकवाड ३ - ० - २६ - ३ ) .


आशिया चषक स्पर्धा ही सध्या अंतिम टप्प्यात आहे . भारताने या स्पर्धेच्या अंतिम फेरीत स्थान मिळवले आहे . तर अंतिम फेरीतील दुसरा संघ आजच्या सामन्यानंतर ठरणार आहे . भारताने इंग्लंड दौऱ्यात फारशी समाधानकारक कामगिरी केली नाही . परंतु आशिया चषक स्पर्धेत भारताने उल्लेखनीय कामगिरी केली आहे . ज्याप्रमाणे इंग्लड दौऱ्यातील खराब कामगिरीसाठी प्रशिक्षक रवी शास्त्री यांना जबाबदार धरले जात होते , तसेच आशिया कप स्पर्धेतील चांगल्या कामगिरीबाबत शास्त्री यांनी पाठ थोपटणे गरजेचे आहे . पण या सर्व बाबींमध्ये माजी कर्णधार सौरव गांगुली याने एक विधान केले आहे . क्रिकेट संघाच्या प्रशिक्षकांनी स्वतःला आवर घातला पाहिजे , असे सूचक विधान त्याने केले आहे . फुटबॉल आणि क्रिकेट हे दोन वेगवेगळे खेळ आहेत . हल्लीच्या क्रिकेट प्रशिक्षकांना आपण फुटबॉल संघाचे प्रशिक्षक असल्यासारखे वाटते . ते प्रशिक्षक जसे सामन्यादरम्यान आक्रमक होतात , तसेच काहीसे करण्याचा विचार हल्लीच्या क्रिकेट प्रशिक्षकांचा असतो . पण क्रिकेट हा कर्णधाराचा खेळ आहे , हे प्रशिक्षकाने लक्षात ठेवायला हवे आणि सामना सुरु असताना स्वतःला आवर घालायला हवा , असे गांगुली म्हणाला .


‘उत्सव नात्यांचा नवतारुण्याचा’ या संकल्पनेसह झी मराठी वाहिनीने प्रेक्षकांच्या मनात अठरा वर्षांपासून घर केलं आहे . अशा या लोकप्रिय वाहिनीतर्फे आयोजित करण्यात आलेला झी मराठी अवॉर्ड्स हा सोहळा नुकताच पार पडला . या सोहळ्यात बाजी मारली ती म्हणजे ‘लागिरं झालं जी’ या मालिकेने . अवघ्या काही दिवसांमध्ये लोकप्रियतेच्या शिखरावर पोहोचलेल्या या मालिकेमागोमाग ‘तुझ्यात जीव रंगला’ने सुद्धा सात पुरस्कारांवर आपली मोहोर उमटवली आहे . या रंगतदार पुरस्कार सोहळ्याच्या चर्चांसोबतच प्रेक्षकांमध्ये इतरही काही गोष्टींच्या चर्चा पाहायला मिळाल्या . यामध्ये सर्वाधिक लक्षवेधी विषय ठरला तो म्हणजे ‘पद्मावती’ चित्रपटाचा ट्रेलर . या चित्रपटाशी निगडीत प्रत्येक लहानमोठी गोष्ट सध्या आकर्षणाचा विषय ठरत आहे . त्याव्यतिरिक्त इतरही बऱ्याच घडामोडी या कलाविश्वात घडत आहेत . नेमक्या काय आहेत या घडामोडी चला जाणून घेऊया… पद्मावतीची बाहुलीही होतेय ट्रेण्ड ! VIDEO : पहिल्या पत्नीच्या वाढदिवसाला आमिरची हजेरी या खलनायकांची आठवण करुन देतो रणवीरचा खिल्जी ‘क्योंकी साँस भी कभी बहू थी’मधील त्या सदस्याचे निधन ‘पद्मावती’च्या ट्रेलरने सलमानच्या चिंतेत वाढ सनी देओलचा मुलगा पहिल्याच चित्रपटाचं शूटिंग अर्धवट सोडून परतला ‘२ . ०’ सिनेमाचा दमदार मेकिंग व्हिडिओ पाहिलात का ? ‘ड्रॅगन’मध्ये पाहायला मिळणार रणबीरचा अॅक्शन अवतार क्षुल्लक कारणावरून करण - सुमितमध्ये कडाक्याचं भांडण


भारतीय क्रिकेट संघाचा कर्णधार म्हणून महेंद्रसिंह धोनी नक्कीच सर्वोत्तम आणि यशस्वी ठरल्याची पावती गुरुवारी भारतीय क्रिकेट संघाचे प्रशिक्षक अनिल कुंबळे यांनी दिली . कर्णधार म्हणून खेळाडूंना हाताळण्यात तो कुशल होता , अशा शब्दांत त्यांनी त्याच्या कर्णधारपदाच्या कारकिर्दीला दाद दिली . भारतीय संघाच्या दुसऱ्या सत्रादरम्यान कुंबळे यांनी पत्रकारांशी संवाद साधला . ते म्हणाले , " " धोनीने माझ्याकडूनच नेतृत्वाची धुरा स्वीकारली . त्या वेळी मी थकलो होतो . प्रकृती साथ देत नव्हती . अशा वेळी नेतृत्वाची जबाबदारी धोनीकडे सोपविण्याची योग्य वेळी होती आणि धोनी देखील आव्हान स्वीकारण्यास तयार होता . तीच वेळ आता आली आहे . धोनीने योग्य वेळी नेतृत्वाची जबाबदारी सोडली आणि विराटही आता कर्णधार म्हणून जबाबदारी समर्थपणे पार पाडू लागला आहे . ' ' धोनीच्या कर्णधारपदाच्या दहा वर्षांच्या कालावधीला कुंबळे यांनी सलाम ठोकला . ते म्हणाले , " " 2007 ते 2017 दहा वर्षाचा धोनीचा कर्णधार म्हणून कालावधी वैशिष्ट्यपूर्ण होता . त्याने अनेक आव्हानातून एक यशस्वी भारतीय संघ बांधला . टी 20 विजेतेपदाने त्याच्या कर्णधारपदाच्या यशस्वी कारकिर्दीला सुरवात होते . पुढे एकदिवसीय विजेतेपद , कसोटीतील अव्वल मानांकन असे सगळे यश त्याने पचवले . ' ' अनेक वरिष्ठ खेळाडू त्याच्या कालावधीत निवृत्त झाले . त्या परिवर्तनाच्या कालावधीतही त्याने संघ चांगल्या पद्धतीने हाताळला . मुळातच खेळाडूंना मग तो वरिष्ठ असो वा कनिष्ठ त्यांना हाताळण्याचे वेगळेच कसब त्याच्याकडे होते , असे सांगून कुंबळे यांनी या संघातील एक युवी सोडला , तर प्रत्येक खेळाडूने धोनीच्या नेतृत्वाखाली कारकीर्द सुरू केल्याचे आवर्जून सांगितले .


इंडियन प्रीमिअर लीगच्या ( आयपीएल ) दहाव्या पर्वासाठी सोमवारी बंगळुरूत खेळाडूंची लिलाव प्रक्रिया पार पडली . आयपीएलमधील प्रत्येक संघाला आपल्या ताफ्यात जास्तीत जास्त २७ खेळाडूंचा समावेश करण्याची मुभा आहे . त्यानुसार आज झालेल्या लिलावात संघ मालकांनी आपापले संघ पूर्ण केले . आयपीएलचे यंदाच्या शेवटचे पर्व असल्याने यावेळी प्रत्येक संघावर खेळाडू खरेदीसाठी मर्यादा होत्या . कारण , पुढील वर्षी सर्वच खेळाडूंचा नव्याने लिलाव होणार आहे . नेहमीप्रमाणे यंदाच्या लिलाव प्रक्रियेत देखील अनपेक्षित लिलावांनी सर्वांचे लक्ष वेधून घेतले . इंग्लंडचा बेन स्टोक्सला १४ कोटी ५० लाखांची सर्वाधिक बोली मिळाली , तर भारताकडून टी . नटराजन या युवा खेळाडूवर ४ कोटींची बोली लागली . विशेष म्हणजे , दोन कोटींची पायाभूत किंमत निश्चित करण्यात आलेल्या इशांत शर्मावर कोणत्याही संघाने बोली लावली नाही . दुसरीकडे पहिल्यांदाच लिलाव प्रक्रियेत संधी मिळालेल्या अफगाणिस्तानच्या क्रिकेटपटूंनीही लक्ष वेधले . रशीद खान याला पहिल्याच फटक्यात चार कोटींचा भाव मिळाला , तर मोहम्मद नबी ३० लाखांच्या बोलीसह सन रायझर्स हैदराबादने संघात दाखल करून घेतले . आयपीएलचा लिलाव संपुष्टात आल्यानंतर सर्व संघांची स्थिती कशी आहे . कोणत्या संघाचे पारडे जड आहे ? याची चर्चा सुरू झाली आहे . आयपीएलमधील संघांचे संपूर्ण खेळाडू पुढीलप्रमाणे - सन रायझर्स हैदराबाद - नव्याने दाखल झालेले खेळाडूः तन्मय अग्रवाल ( १० लाख ) , मोहम्मद नबी ( ३० लाख ) , एकलव्य द्विवेदी ( ७५ लाख ) , रशीद खान ( ४ कोटी ) , प्रवीण तांबे ( १० लाख ) , ख्रिस जॉर्डन ( ५० लाख ) , बेन लाफलिंग ( ३० लाख ) , मोहम्मद सिराज ( २ कोटी ६० लाख ) संघाने कायम ठेवलेले खेळाडू : शिखर धवन , भुवनेश्वर कुमार , डेव्हिड वॉर्नर , हेन्रीकस , नमन ओझा , रिकी भुइ , केन विल्यमसन , सिद्धार्थ कौल , विपुल शर्मा , आशिष नेहरा , युवराज सिंग , केन कटिंग , अभिमन्यू मिथून , मिस्तफिजूर रेहमान , वरिंन्दर सरण , दीपक हुडा , विजय शंकर . रॉयल चॅलेंजर्स बंगळुरू - नव्याने दाखल झालेले खेळाडू : पवन नेगी ( १ कोटी ) , टायमल मिल्स ( १२ कोटी ) , अनिकेत चौधरी ( २ कोटी ) , प्रवीण दुबे ( १० लाख ) , बिली स्टॅनलेक ( ३० लाख ) संघाने कायम ठेवलेले खेळाडू : विराट कोहली , केएल राहुल , एबी डी’व्हिलियर्स , ख्रिस गेल , यजुवेंद्र चहल , हर्षल पटेल , मनदीप सिंग , अॅडम मिलने , सरफराज खान , एस . अरविंद , केदार जाधव , शेन वॉटसन , स्टुअर्ट बिन्नी , सॅम्युअल बद्री , इक्बाल अब्दुल्ला , ट्रावीस हेड , सचिन बेबी , अवेश खान . रायझिंग पुणे सुपरजाएंट्स - नव्याने दाखल झालेले खेळाडू : बेन स्टोक्स ( १४ . ५० कोटी ) , जयदेव उनाडकट ( ३० लाख ) , राहुल चहार ( १० लाख ) , सौरभ कुमार ( १० लाख ) , डॅन ख्रिस्तन ( १ कोटी ) , मिलिंद तंडन ( १० लाख ) , आर . त्रिपाठी ( १० लाख ) , मनोज तिवारी ( ५० लाख ) , लॉकी फर्गुसन ( ५० लाख ) धोनी , अजिंक्य रहाणे , आर . अश्विन , स्टीव्ह स्मिथ , फॅ ड्यु प्लेसिस , मिचेल मार्श , अशोक डिंडा , अंकुश बैन्स , रजत भाटीया , अंकित शर्मा , इश्वर पांडे , अॅडम झम्पा , जसकरन सिंग , बाबा अपराजित , दीपक चहार , उस्मान ख्वाजा , मयांक अग्रवाल . गुजरात लायन्स - नव्याने दाखल झालेले खेळाडू : नथू सिंग ( ५० लाख ) , बसिल थंम्पी ( ८५ लाख ) , तेजस सिंग बरोका ( १० लाख ) , मनप्रीत गोनी ( ६० लाख ) , जेसन रॉय ( १ कोटी ) , मुनाफ पटेल ( ३० लाख ) , चिराग सुरू ( १० लाख ) , शेली शौर्या ( १० लाख ) , शुभम अग्रवाल ( १० लाख ) , प्रथम सिंग ( १० लाख ) , आकाशदिप नाथ ( १० लाख ) संघात कायम ठेवण्यात आलेले खेळाडू : सुरेश रैना , रवींद्र जडेजा , जेम्स फॉकनर , ब्रँडन मॅक्क्युलम , ड्वेन ब्राव्हो , आरोन फिंच , ड्वेन स्मिथ , दिनेश कार्तिक , धवल कुलकर्णी , प्रवीण कुमार , अँड्र्यू ट्ये , इशान किशन , प्रदीप सांगवान , शिविल कौशिक , शादाब जकाती , जयदेव शहा . कोलकाता नाईट रायडर्स - नव्याने दाखल झालेले खेळडूः ट्रेंट बोल्ट ( २ कोटी ) , ख्रिस वोक्स ( ४ . २० कोटी ) , रिशी धवन ( ५५ लाख ) , गोलंदाज कुलर नाईल ( ३ . ५ कोटी ) , रोवमन पॉवेल ( ३० लाख ) , आर . संजय यादव ( १० लाख ) , इशान जग्गी ( १९ लाख ) , डॅरेन पॉवेल ( ५० लाख ) , सायन घोष ( १० लाख ) संघात कामय ठेवण्यात आलेले खेळाडू : गौतम गंभीर , सुनील नरेन , कुलदीप यादव , मनिष पांडे , सुर्यकुमार यादव , पीयुष चावला , रॉबीन उथप्पा , शाकिब अल हसन , ख्रिस लायन , उमेश यादव , युसूफ पठाण , शेल्डोन जॅक्सन , अंकित सिंग राजपूत , आंद्रे रसेल मुंबई इंडियन्स – गुनारत्ना ( ३० लाख ) , के . खेज्रोलिया ( १० लाख ) संघात कायम ठेवण्यात आलेले खेळाडू : रोहित शर्मा , केरॉन पोलार्ड , लसिथ मलिंगा , हरभजन सिंग , अंबाती रायुडू , जसप्रीत बुमराह , श्रेयस गोपाल , लेंडेल सिमन्स , विनय कुमार , पार्थिव पटेल , मिचेल मॅक्लिघन , नितिश राणा , सिद्धेश लाड , जे . सुचिथ , हार्दिक पंड्या , जोस बटलर , टीम साऊदी , जेथीश शर्मा , कुणाल पंड्या , दीपक पुनिया . दिल्ली डेअरडेव्हील्स - नव्याने दाखल झालेले खेळाडू : अँजेलो मॅथ्युज ( २ कोटी ) , कोरे अँडरसन ( १ कोटी ) , कगिसो रबाडा ( ५ कोटी ) , पॅट कमिन्स ( ४ . ५० कोटी ) , अंकित बावणे ( १० कोटी ) , आदित्य तरे ( २५ लाख ) , मुरूगन अश्विन ( १ कोटी ) , नवदीप सैनी ( १० लाख ) , शशांक सिंग ( १० लाख ) संघाने कायम ठेवलेले खेळाडू : जेपी ड्युमिनी , मोहम्मद शमी , क्विंटन डी कॉक , शहाबाज नदीम , जयंत यादव , अमित मिश्रा , श्रेयस अय्यर , जहीर खान , सॅम बिलिंग्ज , सजू सॅमसन , ख्रिस मॉरिस , कार्सोल ब्रेथवेट , करुण नायर , ऋषभ पंत , सीव्ही मिलिंद , सय्यद अहमद , प्रत्युश सिंग . किंग्ज इलेव्हन पंजाब - नव्याने दाखल झालेले खेळाडू : इऑन मॉर्गन ( २ कोटी ) , राहुल टेवाटिया ( २५ लाख ) , टी . नटराजन ( ३ कोटी ) , मॅट हेन्री ( ५० लाख ) , वरुण आरोन ( २ . ८० कोटी ) , मार्टिन गप्तील ( ५० लाख ) , डॅरेन सॅमी ( ३० लाख ) , रिंकू सिंग ( १० लाख ) संघात कायम ठेवण्यात आलेले खेळाडू : डेव्हिड मिलर , मनन वोरा , अक्षर पटेल , ग्लेन मॅक्सवेल , गुरूकिरत सिंग , अनुरित सिंग , संदीप शर्मा , शार्दुल ठाकूर , शॉन मार्श , वृद्धीमान साहा , मुरली विजय , निखिल नाईक , मोहित शर्मा , मार्क्युस स्टोनिस , केसी कारिप्पा , अरमान जाफर , प्रदीप साहू , स्वप्निल सिंग , हाशिम आमला .


कलर्स मराठीवर रंगणार एक संगीतमय संध्याकाळ . २३ ऑक्टोबरला कलर्स मराठी रॉकस्टार स्वप्नील – बेला लाइव्ह इन कॉन्सर्ट संध्याकाळी ७ . ०० वाजता कलर्स मराठीवर बघायला मिळणार आहे . महाराष्ट्राच्या तमाम राधांना आपल्या गाण्यांनी आणि गोड आवाजानी वेड लावलेला गायक स्वप्नील बांदोडकर आणि महाराष्ट्राची लाडकी गायिका बेला शेंडे येत आहे संपूर्ण महाराष्ट्राला आपल्या गाण्याने मंत्रमुग्ध करण्यासाठी कलर्स मराठीवरील सुरेल संगीतमय कार्यक्रमामध्ये . लोकांच्या मनाचा ठाव घेणारी गाणी , हजारो लोकांनी भरलेले मैदान , टाळ्यांचा कडकडाट , आणि ३२ वाद्यांच्या ताफ्याने सजलेला रंगमंच आणि साथेला गाण्यातले दोन धृवतारे स्वप्नील – बेला त्यामुळे हि संगीतमय संध्याकाळ प्रेक्षकांसाठी एक मेजवानी ठरणार हे नक्की . स्वप्नील आणि बेला यांच्या संगीत कारकिर्दीतील काही निवडक आणि लोकप्रिय अश्या गाण्यांचा सुरेल नजराणा प्रेक्षकांसाठी कलर्स मराठी घेऊन येत आहे , ज्यामध्ये प्रेक्षकांना निखळ संगीताचा आनंद मिळणार आहे . स्वप्नील बांदोडकर या कार्यक्रमाविषयी म्हणाला , “आजपर्यंत मी आणि बेलाने असंख्य रोमँटिक गाणी गायली जी प्रेक्षकांच्या खास पंसतीस देखील उतरली . माझी आणि बेलाची गाण्यातील केमेस्ट्री हि स्टुडीओच्या चार भिंतीपर्यंतच सीमित होती , पण कलर्स मराठीमुळे ती आज संपूर्ण महाराष्ट्राला ऐकायला मिळणार आहे . या कार्यक्रमामध्ये आम्ही तब्बल ३२ वाद्यांचा ताफा वापरला आहे आणि या सगळ्या वाद्यांना न्याय द्यावा म्हणून मी “तुम जो मिल गये हो” हे गाण गायल आहे . हि संगीतमय मेजवानी फक्त प्रेक्षकांसाठी नसून ती बेला आणि माझ्यासाठी देखील आहे . मला असा विश्वास आहे कि प्रेक्षकांना हा कार्यक्रम नक्की आवडेल” . स्वप्नील आणि बेला या कार्यक्रमाद्वारे पहिल्यांदाच एकत्र लाइव्ह गाणार आहेत . या दोघांनीही या आधी अनेक गाणी एकत्र गाऊन लोकांची दाद मिळवली आहे . या कार्यक्रमाद्वारे देखील स्वप्नील आणि बेलाने त्यांची अनेक सुप्रसिध्द गाणी लाईव्ह गाऊन जमलेल्या प्रेक्षकांना खुश केले . स्वप्नीलने त्याची काही निवडक गाणी गायली ज्यामध्ये राधा हि बावरी , का श्वास हा , गालावर खळी , पोरी तू कमाल तर बेलाने राती अर्ध्या राती , सावर रे , अप्सरा आली , आणि मन मोहना अशी गाणी गाउन कार्यक्रमाची रंगत वाढवली . तर स्वप्नील – बेलाने मिळून का कळेना , ओल्या सांजवेळी आणि मला वेड लागले अशी गाणी गाऊन प्रेक्षकांना हि सगळी सुप्रसिध्द गाणी पुन्हाएकदा ऐकण्याची संधी मिळाली . बेला शेंडे या कार्यक्रमाविषयी बोलताना म्हणाली , “स्वप्नील आणि मी याआधी बरंच काम केले आहे . कलर्स मराठीमुळे आम्हाला एकत्र लाईव्ह गाण्याची पहिल्यांदाच संधी मिळाली . कार्यक्रमाविषयी सांगायचं झाल तर , हा कार्यक्रम म्हणजे संगीत प्रेमींसाठी एक उत्तम संधी असणार आहे अस मला वाटत , कारण त्यांना या कार्यक्रमाद्वारे निखळ संगीताचा आनंद मिळणार आहे . तब्बल ३२ वाद्यांचा ताफा वापरला आहे ज्यामध्ये अनेक वाद्ये आम्ही पहिल्यांदाच वापरली आहेत . मी या कार्यक्रमाबद्दल खूपच उत्सुक आहे . मला आशा आहे कि रसिक प्रेक्षकांनादेखील हा कार्यक्रम नक्कीच आवडेल . ” तेव्हा बघायला विसरू नका कलर्स मराठी ‘रॉकस्टार’ स्वप्नील – बेला लाइव्ह इन कॉन्सर्ट २३ ऑक्टोबरला फक्त कलर्स मराठीवर संध्या . ७ . ०० वाजता .


रशियन मॉडेल एकॅटेरिना लिसिना सध्या चर्चेत आहे . जगातील सर्वात लांब पाय असलेली महिला आणि मॉडेल म्हणून तिच्या नावाची नोंद ‘गिनिझ बुक ऑफ वर्ल्ड रेकॉर्ड’मध्ये झालीय . पण कोणे एकेकाळी आपल्या पायांमुळे मोठा न्यूनगंड तिला होता . तिचे लांब पाय पाहून कोणी ‘जिराफ’ तर कोणी ‘शिडी’ म्हणून तिची टेर खेचायचे . शाळेत तर अनेकदा ती मुलांच्या चेष्टेचा विषय होती . मुलांसोबत तिची नेहमीच भांडणं व्हायची . आपणच असे का ? हा प्रश्न तिला सारखा पडायचा . पण हळहळू आपण जगापेक्षा वेगळे आहोत याची जाण तिला होऊ लागली . ६ . ९ फूट उंच असलेल्या एकॅटेरिनाची मॉडलिंग विश्वात चर्चा होऊ लागली . जगातील सर्वात लांब पाय असलेली महिला म्हणून तिची नुकतीच ‘गिनिझ बुक ऑफ वर्ल्ड रेकॉर्ड’मध्ये नोंद झालीय . तिच्या पायांची लांबी १३२ सेंटीमीटर आहे . वाचा : उंची वाढत नाहीये ? हे आसन करुन पाहा… २००८ मध्ये बिजिंगमध्ये झालेल्या ऑलिम्पिकमध्ये तिने बॉस्केटबॉल खेळात रशियाचं प्रतिनिधित्त्व केलं होतं . यात तिने देशाला कांस्य पदकही जिंकून दिलं होतं . लांब पायांमुळे जरी तिच्या नावे विक्रम जमा झाला असला तरी या पायांमुळेच रोजच्या आयुष्यात वावरताना तिला अनेक अडचणींना समोरं जावं लागातंय . पायांमुळे विमानात किंवा गाडी बसतानाही तिला त्रास होतो . अनेकदा मापाच्या चप्पलाही मिळत नासल्याचं तिच म्हणणं आहे . वाचा : उदमांजराच्या विष्ठेतील बियांपासून तयार होते महागडी कॉफी , किंमत माहितीये ?


बॉलिवूडमधल्या कलाकारांइतकीच चर्चा पाहायला मिळते ती त्यांच्या मुलामुलींची . शाहरुख खानचा अबराम , सैफ अली खान तैमुर , अभिषेक बच्चनची आराध्या हे स्टारकिड्स सतत चर्चेत असतात . त्यांचे फोटो सोशल मीडियावर व्हायरल व्हायला वेळ लागत नाही . असाच एक व्हिडिओ सध्या सोशल मीडियावर व्हायरल होत आहे . ज्यामध्ये अभिषेक - ऐश्वर्याची मुलगी आराध्या आणि आमिर खानचा मुलगा आझाद राम - सीतेच्या वेशभूषेत पाहायला मिळत आहेत . आराध्या आणि आझादने शाळेतल्या नाटक स्पर्धेत राम - सीतेची भूमिका साकारली होती आणि त्याचेच काही फोटो , व्हिडिओ सोशल मीडियावर चर्चेचा विषय ठरत आहेत . आराध्या आणि आझाद धिरुभाई अंबानी इंटरनॅशनल स्कूलमध्ये शिकतात . शाळेतल्या एका नाटक स्पर्धेत दोघांनी सहभाग घेतला . यामध्ये आझादने रामाची तर आराध्याने सीतेची भूमिका साकारली आहे . अभिषेक - ऐश्वर्याच्या फॅनक्लबकडून हे फोटो सोशल मीडियावर शेअर करण्यात आले आहेत . वाचा : ‘ठग्स . . ’ची खिल्ली उडवणाऱ्यांवर भडकला सुनील शेट्टी शाळेतल्या या कार्यक्रमाला आराध्याची आई ऐश्वर्या आणि आझादची आई किरण राव उपस्थित असल्याचं कळतंय . शाळेकडून आयोजित केलेल्या या रामलीलेत आराध्या आणि आझादने सर्वोत्तम परफॉर्म केलं . शाळेतल्या विविध स्पर्धेत हे दोघंही आवर्जून सहभाग घेतात आणि याआधीही दोघांनी स्टेजवर परफॉर्म केलं आहे .


सोनाक्षी सिन्हाचा ‘अकिरा’ हा सिनेमा येत्या २ सप्टेंबरला प्रदर्शित होतोय . ती स्वतः सिनेमाच्या प्रमोशनमध्ये व्यस्त आहे . तिच्या या प्रमोशनमध्ये आता अभिनेता सिद्धार्थ मल्होत्राही तिच्या मदतीला धावून आला आहे . पण त्याला स्वतःलाच सोनाक्षीची भिती वाटते . झालं असं की सिद्धार्थने सोनाक्षीच्या ‘अकिरा’ला प्रमोट करण्यासाठी त्याने एक व्हिडिओ रेकॉर्डिंग केलं . त्यात त्याने सोनाक्षीच्या पहिल्या सिनेमाचा डायलॉग रेकॉर्ड केला . त्यात तो बोलतो की , ‘थप्पड से डर नही लगता साहब अकिरा से लगता है…’ या डायलॉगनंतर तो ‘अकिरा’ सिनेमा बघण्याचे आवाहन त्याच्या फॅन्सना करतो . गमतीशीर गोष्ट म्हणजे , ‘दबंग’ सिनेमात चुलबुल पांडे ओरडल्यावर सोनाक्षी हा डायलॉग बोलते . पण , ‘अकिरा’मध्ये तर सोनाक्षीच सिनेमात दबंगगिरी करताना दिसत आहे . सिद्धार्थच्याआधी अक्षय कुमारनेही ‘अकिरा’ सिनेमाला प्रमोट करण्यासाठी एक व्हिडिओ बनवला होता . या सिनेमाचे दिग्दर्शन ए . आर . मुरुगदास यांनी केले आहे . ‘अकिरा’मध्ये राजस्थानमधून मुंबईत आलेल्या मुलीची कथा सांगण्यात आली आहे . ‘अकिरा’मध्ये सोनाने अकिरा नावाची व्यक्तिरेखा साकारली आहे . ‘अकिरा’ जोधपूरवरून मुंबईला शिकायला येते आणि अचानक कॉलेजमधील एका आत्महत्या प्रकरणात तिला गोवण्याचे प्रयत्न होतो . पण अकिरा भ्रष्ट व्यवस्था आणि भ्रष्ट पोलिस अधिकाऱ्यांविरुद्ध उभी राहते .


अभिनेत्री सोनम कपूर सध्या तिचा कथित प्रियकर आनंद अहूजासोबत युएसमध्ये सुट्ट्यांचा आनंद घेतेय . आनंदच्या वाढदिवसानिमित्त सोनमनं त्याला एक सरप्राइज गिफ्ट केलंय . आनंदला सायकलिंगची खूप आवड आहे . त्यामुळे सोनमने सायकलिस्ट निगेल सिलवेस्टरशी आनंदची भेट करून दिली . आनंद आणि निगेलसोबतचा फोटो सोनमने इन्स्टाग्रामवर पोस्ट करत कॅप्शनमध्ये लिहिलं की , ‘नवीन सायकलसोबत बर्थडे बॉय . मदतीसाठी निगेल सिलवेस्टर तुझे खूप आभार . ’ आनंदनेही इन्स्टाग्रामवर या गिफ्टबद्दल सोनमचे आभार मानत लिहिले की , ‘बेस्ट बर्थडे गिफ्ट . ’ सोनम आणि आनंदचा सध्या ‘व्हेकेशन मोड ऑन’ असून गेल्या काही दिवसांपासून दोघेही सोशल मीडियावर सुट्ट्यांचा आनंद घेतानाचे फोटो पोस्ट करत आहेत . दोघांनीही आपल्या नातेसंबंधाबद्दल उघडपणे वाच्यता केली नसली तरी अनेकदा दोघांना एकत्र पाहिलं गेलंय . सोनमच्या कौटुंबिक कार्यक्रमामध्ये आनंदची उपस्थिती पाहायला मिळते . ‘नीरजा’ चित्रपटासाठी सोनमचा राष्ट्रीय पुरस्काराने गौरव करण्यात आला . सोनम दिल्लीला हा पुरस्कार स्वीकारण्याासाठी गेली असता बाबा अनिल कपूरसोबत आनंद अहुजाही उपस्थित होता . सोनम लवकरच संजय दत्तच्या जीवनावर आधारित चित्रपटामध्ये भूमिका साकारताना दिसणार आहे . या चित्रपटात रणबीर कपूर , परेश रावल , मनिषा कोइराला , दिया मिर्झा , अनुष्का शर्मा आणि विकी कौशल यांच्याही भूमिका आहेत . राजकुमार हिरानी दिग्दर्शित या चित्रपटात सोनम , संजय दत्तच्या प्रेयसीची भूमिका साकारणार आहे .


तरुण वयात , एकटा जीव सदाशिव असताना तुमच्याकडे वेळ आणि पैसा बराच असतो कारण तुमच्यावर आर्थिक जबाबदारी किंवा कुटुंबाचा भार नसतो . पण काळाप्रमाणे आणि मोठे होत असताना आर्थिक परिस्थिती बदलते . त्यामुळे पुढे अडचण होऊ नये यासाठी आत्तापासून तुमचे अर्थकारण सुदृढ असले पाहिजे . एकदा लग्न झाल्यावर आर्थिक ध्येयांमध्ये साथीदाराच्या विचारांचाही समावेश होतो . जरी तुम्ही अर्थकारणासाठी नीति तयार केलेली नसली , तरी या लहान आर्थिक चुका करणे टाळल्याने भविष्यात त्यांची सल तुम्हाला राहणार नाही . नियोजन करणे व्यर्थ आहे असे समजणे तरुणपणी जेव्हा जबाबदारी नसते , तेव्हा आपण आपल्या अर्थकारणाकडे लक्ष देत नाही . पण नियोजित अर्थकारणाची गरज तुमचे लक्ष्य तसेच बांधिलकी स्पष्ट करण्यासाठी नक्कीच असते . हे नियोजन एखाद्या सल्लागाराच्या सहाय्यानेच झाले पाहिजे असे नाही , पण तुम्हाला किमान आपले मासिक बजेट तयार करून त्याप्रमाणेच वागायला हवे . तसेच तुमच्या उद्दिष्टांसाठी तुम्हाला तुम्ही केलेली गुंतवणूक माहीत असायला हवी . रिटायरमेंटसाठी तुम्हाला किती पैसा लागेल हे समजून घ्या आणि त्यासाठी एक - एक पाउल उचलणे सुरू करा . एवढी घाई कशासाठी , असे तुम्हाला वाटणे साहजिक आहे , पण तुमच्या आर्थिक परिस्थितीबद्दल आणि नियोजनाबद्दल कल्पना नसणे भविष्यात त्रासदायक ठरू शकते . क्रेडिट कार्डांनी खिसा कापला जाणे अनेक तरुण - तरुणी अनेक क्रेडिट कार्डे वापरतात . क्रेडिट कार्डांनी तुमचे आयुष्य सुकर होते , पण अनेक क्रेडिट कार्डे वापरल्याने पैशाचे नियोजन करण्यास त्रास होतो आणि तुमची क्रेडिट कार्डाची देणी ही एक डोकेदुखी ठरू शकते . अनेक लोक कार्डाचे मासिक स्टेटमेंटही वाचत नाहीत , त्यामुळे त्यांच्या कार्डावर बँकेने किती व्याज घेतले आहे हे त्यांना माहितच नसते . कार्डासंबंधी एक आणखी चूक म्हणजे कार्डावर फक्त किमान पैसे भरणे . महिना संपता - संपता अनेक तरुण कफल्लक झालेले असतात आणि त्यामुळे कार्डाचे पैसे भरताना दर्शवलेली किमान रक्कम भरतात . अशाने तुम्ही खर्च केलेल्या पैशावर फार जास्त व्याज द्यावे लागते आणि ते पुढील अनेक वर्षे चालू राहू शकते ज्याने तुमच्यावर कर्जाचे ओझे होते . अशाने तुमच्या क्रेडिट स्कोअरवर विपरीत प्रभाव पडतो ज्याने भविष्यात तुम्हाला कर्ज घेणे कठीण होऊ शकते . संकटकालीन निधी तयार केलेला नसणे तुमच्यावर आर्थिक संकट केव्हा येईल याची शाश्वती नसते . तुम्ही कमावते झाल्याबरोबर हा निधी तयार करून ठेवावा . सुरूवातीसच मोठी रक्कम नाही जमवू शकलात , तरी हळू - हळू काही कालावधी नंतर हा निधी तयार करू शकता . या निधीसाठी साधारणपणे 6 महिन्यांचा खर्च भागेल एवढी रक्कम असणे बरे असते , पण याबद्दल तुम्ही स्वतः विचार करू शकता . पण जर हा निधी नसला , तर तुमची आर्थिक घडी केव्हाही विस्कटू शकते आणि तुम्हाला गरजेच्या वेळी कर्ज घेणे किंवा दीर्घ मुदतीच्या गुंतवणुकीतून पैसे काढणे असे पर्याय पत्करावे लागू शकतात . पुरेसे विमा कव्हर नसणे आर्थिक नियोजनाचा एक महत्वाचा भाग म्हणजे आयुर्विमा आणि आरोग्य विमा . आयुर्विमासाठी विमाधनाची रक्कम तुमच्या वयावर , जबाबदारींवर आणि कुटुंबातील आश्रितांच्या संख्येवर अवलंबून असते . तसेच आरोग्य विम्याची तुमच्या कुटुंबातील सदस्यांच्या संख्येवर , आजारपणाच्या इतिहासावर , तुमचे शहर , तुमचे वय आणि घेतलेल्या इतर आरोग्य विमा पॉलिसीवर अवलंबून असते . आयुर्विमा आणि आरोग्य विमा पुरेसा नसणे म्हणजे मोठी जोखीम घेणे होय , अशाने तुमच्या दीर्घ मुदतीच्या गुंतवणुकींवर सुद्धा संकट येते . विमा आणि गुंतवणूक यांना एकरूप करणे ही तरुणपणी होणारी एक सर्वसामान्य चूक आहे . विमा पॉलिसामध्येच गुंतवणूक केल्याने तुमचा पैसा विमा कंपनीची महागडी फी आणि इतर शुल्क यांच्या रूपाने बाहेर जात असतो . तसेच विमा प्लॅन सुरूवातीस फार आकर्षक दिसतात , पण शेवटी त्यांच्यावरील परतावा अपेक्षेपेक्षा फार कमी असू शकतो . त्यामुळे विमा आणि गुंतवणूक यांना एकत्र आणू नका . आदिल शेट्टी , सीईओ , बँकबझार


विवो वाय ६६ विवो वाय ६६ मध्ये ५ . ५ इंचचा एचडी आईपीएस डिस्प्ले देण्यात आला आहे व स्क्रीनवर २ . ५ डी ग्लास लावण्यात आल्यामुळे मोबाइल स्क्रीन अधिक आकर्षक झाली आहे . या मोबाइलमध्ये आय प्रोटेक्शन मोड देण्यात आल्यामुळे मोबाइल वापरताना डोळ्यांना त्रास होत नाही . या मोबाइलमध्ये थ्री जीबी रॅम आणि ३२ जीबी मेमरी देण्यात आली आहे . या मोबाइलमध्ये दोन सिम कार्ड राहू शकतात . तसेच मोबाइलचे स्टोरेज तुम्ही मेमरी कार्डच्या सहाय्याने २५६ जीबीपर्यंत वाढवू शकता . यात मीडिआटेकचा एमटी ६७५० हा प्रोसेसर आणि माली टी ८६० एमपीटू हा जीपीयू वापरण्यात आला आहे . हा मोबाइल अँड्रॉइड सिक्स या ऑपरेटिंग सिस्टीमवर चालतो . यात मागील बाजूस तेरा मेगापिक्सेलचा कॅमेरा आणि फ्लॅश तर पुढील बाजूस १६ मेगापिक्सेलचा कॅमेरा आणि फ्लॅश देण्यात आला आहे . यात ३००० एमएएचची बॅटरी देण्यात आली आहे . कनेक्टिव्हिटीसाठी यात फोरजी विओएलटीई , एलटीई , थ्रीजी , टूजी आहे . यात वायफाय , जीपीएस , ब्लूटूथ , एफएम आहे . तुम्ही तुमचा पेन ड्राइव्ह या मोबाइलला जोडू शकता . हा मोबाइल सोनेरी आणि काळ्या रंगामध्ये ऑनलाइन आणि दुकानांमधे उपलब्ध आहे . विवो वाय ६६ किंमत : रु १४ , ८०० / - सोनी एक्सपेरिआ एक्स झेड एस सोनी एक्सपेरिआ एक्स झेड एसमध्ये ५ . २ इंचचा फुल एचडी ट्रिलुमिनस डिस्प्ले देण्यात आला आहे व गोरिला ग्लास संरक्षण देण्यात आले आहे . या मोबाइलमध्ये फोर जीबी रॅम आणि ६४ जीबी मेमरी देण्यात आली आहे . या मोबाइलमध्ये दोन सिम कार्ड राहू शकतात . तसेच मोबाइलचे स्टोरेज तुम्ही मेमरी कार्डच्या सहाय्याने २५६ जीबीपर्यंत वाढवू शकता . यात कॉलकॉमचा स्नॅपड्रॅगॉन ८२० हा प्रोसेसर वापरण्यात आला आहे . त्यामुळे तुम्ही विना अडथळा मोबाइलचा उपयोग करू शकता . हा मोबाइल अँड्रॉइड सेव्हन या ऑपरेटिंग सिस्टीमवर चालतो . यात मागील बाजूस १९ मेगापिक्सेलचा कॅमेरा आणि फ्लॅश तर पुढील बाजूस तेरा मेगापिक्सेलचा कॅमेरा देण्यात आला आहे . यामुळे तुमचे फोटो अधिक चांगले येण्यास मदत होईल . यात फोरजी विओएलटीई , एलटीई , थ्रीजी , टूजी आहे . यात वायफाय , जीपीएस , एनएफसी , ब्लूटूथ , एफएम आहे . तुम्ही तुमचा पेन ड्राइव्ह या मोबाइलला जोडू शकता . यात २९०० एमएएचची बॅटरी देण्यात आली असून ती जलद चाìजग करते . या मोबाइलला िफगरिपट्र स्कॅनर देण्यात आले आहे . या मोबाइलला धूळ आणि पाण्यापासून संरक्षण देण्यात आले आहे . हा मोबाइल काळा , निळा आणि चंदेरी या रंगांमध्ये ऑनलाइन आणि दुकानांमधे उपलब्ध आहे . सोनी एक्सपेरिआ एक्स झेड एस किंमत : रु . ४७ , ९९० / - विवो व्ही फाइव्ह एस विवो व्ही फाइव्ह एसमध्ये ५ . ५ इंचचा एचडी आईपीएस डिस्प्ले देण्यात आला आहे . स्क्रीनवर २ . ५ डी ग्लास लावण्यात आल्यामुळे मोबाइल स्क्रीन अधिक आकर्षक झाली आहे . या मोबाईलमध्ये फोर जीबी रॅम आणि ६४ जीबी मेमरी देण्यात आली आहे . या मोबाइलमध्ये दोन सिम कार्ड राहू शकतात . तसेच मोबाइलचे स्टोरेज तुम्ही मेमरी कार्डच्या सहाय्याने २५६ जीबीपर्यंत वाढवू शकता . यात मागील बाजूस तेरा मेगापिक्सेलचा कॅमेरा आणि फ्लॅश तर पुढील बाजूस वीस मेगापिक्सेलचा कॅमेरा आणि फ्लॅश देण्यात आला आहे . ज्यामुळे तुमचे फोटो सुंदर येण्यास मदत होईल . यात मीडिआटेकचा एमटी ६७५० हा प्रोसेसर आणि माली टी ७६० एमपीटू हा जीपीयू वापरण्यात आला आहे . हा मोबाईल अँड्रॉइड सिक्स या ऑपरेटिंग सिस्टीमवर चालतो . यात ३००० एमएएचची बॅटरी देण्यात आली आहे . यात फोरजी विओएलटीई , एलटीई , थ्रीजी , टूजी आहे . यात वायफाय , जीपीएस , ब्लूटूथ , एफएम आहे . तुम्ही तुमचा पेन ड्राइव्ह या मोबाइलला जोडू शकता . या मोबाइलच्या पुढील बाजूस िफगरिपट्र स्कॅनर देण्यात आले आहे . हा मोबाइल सोनेरी आणि काळा रंगामध्ये ऑनलाइन आणि दुकानांमधे उपलब्ध आहे . विवो व्ही फाइव्ह एस किंमत : रु १८ , ९९० / - एलजी जी सिक्सः एलजी जी सिक्स मध्ये ५ . ७ इंचाची एचडी स्क्रीन देण्यात आली आहे व गोरिला ग्लास संरक्षण देण्यात आले आहे . या मोबाइलच्या पुढील बाजूस संपूर्ण स्क्रीन देण्यात आली आहे त्यामुळे मोबाइल अधिक आकर्षक दिसतो . या मोबाइलमध्ये फोर जीबी रॅम आणि ६४ जीबी मेमरी देण्यात आली आहे . यात ३३०० एमएएच बॅटरी देण्यात आली असून ती जलद चाìजग करते . या मोबाइलमध्ये दोन सिम कार्ड राहू शकतात . तसेच मोबाइलचे स्टोरेज तुम्ही मेमरी कार्डच्या सहाय्याने टू जीबीपर्यंत वाढवू शकता . यात कॉलकॉमचा ८२१ हा प्रोसेसर वापरण्यात आला आहे . हा मोबाइल अँड्रॉइड सेव्हन या ऑपरेटिंग सिस्टीमवर चालतो . यात मागील बाजूस तेरा मेगापिक्सेलचे दोन कॅमेरे आणि फ्लॅश तर पुढील बाजूस पाच मेगापिक्सेलचा कॅमेरा देण्यात आला आहे . ज्यामुळे तुमचे फोटो स्पष्ट व अधिक चांगले येण्यास मदत होईल . यात फोरजी विओएलटीई , एलटीई , थ्रीजी , टूजी आहे . यात वायफाय , जीपीएस , ब्लूटूथ , एफएम आहे . तुम्ही तुमचा पेन ड्राइव्ह या मोबाईलला जोडू शकता . या मोबाईलच्या मागील बाजूस िफगरिपट्र स्कॅनर देण्यात आले आहे . हा मोबाईल चंदेरी आणि काळ्या रंगामध्ये ऑनलाइन आणि दुकानामधे उपलब्ध आहे . एलजी जी सिक्स किंमत : रु ४१ , ९९० / - निखिल जोशी सौजन्य – लोकप्रभा response . lokprabha @ expressindia . com


आपले स्वतःचे घर असावे असे प्रत्येकाला वाटते . योग्य वेळी मालमत्ता खरेदी करण्याचा निर्णय घेतल्यास खरेदीची प्रक्रिया सोपी होते आणि भविष्यात आर्थिक घडी बिघडत नाही . त्यामुळे योग्य आर्थिक हिशोब करूनच घर खरेदी करावे . तुम्ही फार लवकर घर घेतलेत , तर तुमची नीट तयारी झालेली नसते आणि त्यामुळे तुम्हाला आर्थिक अडचणी येऊ शकतात . तसेच जर तुम्ही फार उशीरा घर घेतलेत , तरीही तुम्हाला आर्थिक फटका बसू शकतो . या लेखामध्ये आपण पाहूया घर घेण्यासाठी योग्य वेळ कुठली . करीअरच्या सुरूवातीस घर खरेदी करणे तुमचे आर्थिक नियोजन नीट झालेले नसेल , तर घर खरेदीमुळे तुमच्या आर्थिक आरोग्यावर विपरीत परिणाम होण्याची शक्यता असते . त्यामुळे घर खरेदी करण्याचा निर्णय तुमच्या सध्याच्या मिळकतीवर अवलंबून असावा . कर्जाच्या बळावर करीअरच्या सुरूवातीलाच घर खरेदी करणे तुम्हाला रास्त वाटू शकते , पण कर्जाच्या इएमआयमुळे तुमच्या इतर खर्चांवर परिणाम होऊ शकतो आणि इतर महत्वाच्या आर्थिक बाबी मागे राहू शकतात . तसेच घरासंबंधी इतर खर्च जसे मेंटेनन्स , सोसायटीची वर्गणी आणि इतर खर्चांमुळे खिशाला फटका बसू शकतो . गृहकर्जासारखे मोठे कर्ज डोक्यावर असल्याने तुमची इतर कर्ज घेण्याची क्षमता कमी होऊ शकते . जर तुम्ही करीअरच्या सुरूवातीलाच घर घेण्याचा विचार करीत आहात , तर तुमची आर्थिक परिस्थिती सुदृढ असणे आणि तुमचे भविष्यातील खर्च सहज भागवले जातील याची खात्री असणे गरजेचे आहे . घर खरेदी करण्यापेक्षा भाड्याने घेणे फायद्याचे आहे का , याचाही विचार करा . घर लगेच खरेदी करणे आणि काही वर्षांनंतर खरेदी करणे यातील नफे - तोटे समजून घ्या आणि नंतरच निर्णय घ्या . करीअरमध्ये उशीरा घर खरेदी करणे जर तुम्ही घर खरेदी करण्याची प्रक्रिया उशीरा सुरू केलीत आणि योग्य वेळेवर घर घेतले नाही , तर तुम्हाला भाड्याच्या घरासाठी बराच पैसा खर्च करावा लागेल . त्याचप्रमाणे तुम्हाला पाहिजे असलेल्या ठिकाणी घर मिळणे कदाचित कठीण असू शकते आणि किंमतसुद्धा जास्त मोजावी लागू शकते . मालमत्तेच्या किंमती चालू चलनवाढीच्या दराशी निगडित असतात . त्यामुळे जर तुम्ही आज ५० लाखाचे घर घेणार असलात , तर १० वर्षांनंतर चलनवाढीमुळे त्याची किंमत दुप्पट असू शकते . एवढेच नाही , उशीरा घर घेतल्याने तुमच्या कर्जाच्या परतफेडीचा कालावधी कमी होतो आणि त्यामुळे ईएमआयचा आकडा वाढतो , ज्याने तुमच्या आर्थिक स्थितीवर परिणाम होतो . उदाहरणार्थ , जर कर्ज घेणाऱ्याचे वय ३० पेक्षा कमी असले तर बँक साधारणपणे ३० वर्षांसाठी कर्ज देण्यास तयार होते , म्हणजेच कर्जदाराला ६० वर्षे वयाच्या आधी कर्ज पूर्ण करता येते . पण जर तुम्ही वयाच्या ४५ व्या वर्षी कर्ज घेत असाल तर बँक १५ किंवा १६ वर्षांसाठी कर्ज देईल आणि त्यामुळे तुम्हाला परतफेड करणे कठीण होऊ शकेल . वाढत्या वयात लोकांना मधुमेह , रक्तदाब किंवा हृदयविकार इत्यादी आजार संभवतात , त्यामुळे अशा परिस्थितीत कर्ज घेणे कठीण असू शकते . त्यामुळे करीअरमध्ये उशीरा कर्ज घेणे आर्थिकदृष्ट्या बरे नव्हे . घर घेण्यासाठी योग्य वय तुम्ही कर्जाची परतफेड करण्यास आरोग्याच्या दृष्टीने सक्षम असतानाच घर खरेदी करावे . जेव्हा तुम्हाला लघु आणि दीर्घ मुदतीचे आर्थिक दायित्व माहीत असतील आणि तरीही तुम्ही गृहकर्जाची परतफेड सहज करू शकाल तेव्हाच घर खरेदी करणे योग्य असते . आदिल शेट्टी , सीईओ , बँकबझार


सलामीवीर रोहीत शर्मा आणि अजिंक्य रहाणे यांनी केलेली शतकी भागीदारी आणि मधल्या फळीत हार्दिक पांड्याने केलेल्या फटकेबाजीच्या जोरावर भारताने तिसऱ्या वन - डे सामन्यात कांगारुंवर ५ गडी राखून मात केली . ऑस्ट्रेलियाविरुद्धच्या मालिकेत भारताने ३ - ० अशी आघाडी घेतली . या विजयामुळे भारत आयसीसीच्या वन - डे क्रमवारीत पहिल्या स्थानावर पोहचला आहे . ऑस्ट्रेलियाने पहिल्यांदा फलंदाजी करताना अॅरोन फिंचच्या शतकी खेळीच्या आधारावर २९३ धावांची मजल मारली . कुलदीप यादवने मधल्या फळीला धक्के दिल्यामुळे कांगारुंना ३०० धावांचा टप्पा ओलांडता आला नाही . इंदूरच्या मैदानात काल ‘या’ १२ विक्रमांची नोंद करण्यात आली – १ – ऑस्ट्रेलियाविरुद्ध सर्वाधीक षटकार मारण्याचा विक्रम आता रोहित शर्माच्या नावावर . याआधी न्यूझीलंडच्या ब्रँडन मॅक्यूलमच्या नावे हा विक्रम होता . मॅक्यूलमने ऑस्ट्रेलियाविरुद्ध ६१ षटकार ठोकले आहेत . कालच्या खेळीत रोहीतने मॅक्यूलमचा हा विक्रम मोडीत काढत पहिलं स्थान पटकावलं आहे . रोहितच्या नावावर कांगारुंविरुद्ध ६५ षटकार आहेत . २ – भारताविरुद्ध ३ डावांमध्ये शतकी भागीदारी करणारी स्टिव्ह स्मिथ आणि अॅरोन फिंच ही ऑस्ट्रेलियाची दुसरी जोडी ठरली आहे . याआधी २००३ साली अॅडम गिलख्रिस्ट आणि मॅथ्यू हेडनने ही कामगिरी केली होती . ३ – सलग ६ वन - डे मालिका जिंकण्याची भारतीय संघाची ही तिसरी वेळ आहे . पहिल्यांदा राहुल द्रवीड , त्यानंतर महेंद्रसिंह धोनी आणि आता विराट कोहलीच्या नेतृत्वाखाली भारताने ही किमया साधली आहे . ४ – भारताने ऑस्ट्रेलियाविरुद्ध सलग ४ वन - डे सामने जिंकले आहेत . आगामी बंगळुरु येथे होणारा वन - डे सामना भारताने जिंकला तर ऑस्ट्रेलियाविरुद्ध सलग ५ सामने जिंकण्याची भारताची ही पहिलीच वेळ ठरेल . ६ – भारताचा हा सलग सहावा मालिका विजय ठरला आहे . ६ – इंदूरच्या मैदानावर खेळवण्यात आलेले सहाही सामने आतापर्यंत भारताने जिंकले आहेत . ८ – अॅरोन फिंचच्या नावे वन - डे सामन्यात ८ शतक जमा आहेत . कसोटीत एकही शतक न झळकावता वन - डेत शतक ठोकणाऱ्यांच्या यादीत फिंचच्या पुढे विल्यम पोर्टफिल्ड ( ९ शतक ) हा खेळाडू आहे . ९ – हा भारताचा वन - डे सामन्यांमधला सलग नववा विजय ठरला आहे . या विजयासह भारताने आपल्याच सलग वन - डे सामने जिंकण्याच्या विक्रमाशी बरोबरी केली आहे . याआधी १४ नोव्हेंबर २००८ ते ५ फेब्रुवारी २००९ या कालावधीत महेंद्रसिंह धोनीच्या नेतृत्वाखाली भारतीय संघाने ही कामगिरी केली होती . ११ – बाहेरच्या मैदानावर खेळताना ऑस्ट्रेलियाचा वन - डे सामन्यांमधला हा अकरावा पराभव ठरला . ३८ – कर्णधार या नात्याने सर्वात जलद ३० विजय मिळवणाऱ्यांच्या यादीत विराट कोहली हा दुसरा खेळाडू ठरला आहे . याआधी ऑस्ट्रेलियाच्या रिकी पाँटींगने ३७ सामन्यांमध्ये हा विक्रम केलाय . कोहलीने यासाठी ३८ सामने घेतले . ४२ – ४२ चेंडूंमध्ये झळकावलेलं अर्धशतक हे रोहित शर्माचं सर्वात जलद अर्धशतक ठरलंय . याआधी मागच्या महिन्यात श्रीलंकेविरुद्धच्या सामन्यात रोहित शर्माने ४३ चेंडुंमध्ये अर्धशतक झळकावलं होतं . ७५० – आंतराष्ट्रीय क्रिकेटमध्ये ७५० बळी मिळवणारा महेंद्रसिंह धोनी हा तिसरा यष्टीरक्षक ठरलाय . याआधी ऑस्ट्रेलियाचा अॅडम गिलख्रिस्ट आणि दक्षिण आफ्रिकेचा मार्क बाऊचर यांनी हा विक्रम केला आहे .


। । भक्ती परब ‘देवा हो देवा’ , ‘अष्टविनायका तुझा महिमा कसा , ‘गणपती अपने गाव चले’ , ‘अशी चिक मोत्यांची माळ होती’ आणि अशा गणपतीवरील गाण्यांचा एक काळ होता . ही गाणी आजही गणेशोत्सवात वाजली की खास वातावरण तयार होते . मान डोलू लागते , पावलं थिरकू लागतात . चित्रपट संगीतात होळीपासून ते दिवाळीपर्यंत विविध सण , उत्सवांची गाणी आपापलं वेगळं स्थान टिकवून आहेत . अलीकडे चित्रपटांमध्येच सण , उत्सवांची गाणी नसल्याने त्याची जागा आता व्यावसायिक आल्बम , व्हिडीओ , यूटय़ूबने घेतली आहे . या उत्सवी गाण्यांचा नूर आणि सूर याविषयी संगीतक्षेत्रातील मान्यवरांशी बोलून घेतलेला हा वेध . . हिंदी , मराठी चित्रपटांतील गाणी आणि व्यावसायिक आल्बम असे दोन भाग केले तर व्यावसायिक आल्बममध्ये सातत्याने सण , उत्सवांची गाणी सादर होत आहेत . गणेशोत्सव हा असा उत्सव आहे , ज्यावर खूप वेगवेगळ्या प्रकारे लिहिलं गेलं आहे . चित्रपटात मर्यादा असल्यानेच उत्सवी गाण्यांनी आल्बमची वाट शोधली असल्याचे गायक स्वप्निल बांदोडकर यांनी सांगितले . ‘अष्टविनायका तुझा महिमा कसा’ या गाण्यापासून ‘उलाढाल’ ते ‘मोरया’ चित्रपटातील गाण्यापर्यंत गणपतीची गाणी आजही लोकप्रिय आहेत . गणपती आरतीसंग्रह , ‘पार्वतीच्या बाळा’ , ‘सनईचा सूर कसा वाऱ्याने धरला’ , ‘बाप्पा मोरया रे’ ही गाणीही आजही वाजवली जातात . तरीही चित्रपटातील सण , उत्सवांची गाणी कमी होणं हा बदल एका दिवसात घडलेला नाही . त्यामागे काही कारणं असल्याकडे ‘व्हिडीओ पॅलेस’चे नानूभाई जयसिंघानी यांनी लक्ष वेधले . निर्मात्यांसाठी खर्चीक असल्याने पहिल्यासारखी गाणी तयार केली जात नाहीत . अलीकडे कीबोर्डवर कृत्रिमपणे गाणी होतात . वेळ आणि पैसेही कमी असतात . अशा उत्सवी गाण्यांचं चित्रीकरण करणंही खूप कठीण जातं . समूह नृत्य करण्यासाठी तेवढे ७० ते ८० सहकलाकार आणावे लागतात . त्यांची वेशभूषा , रंगभूषा , नृत्यासाठी द्यावा लागणारा वेळ या सगळ्याची आर्थिक गणिते जमवावीलागतात . ‘बिग बजेट’ चित्रपट असेल तरच अशी गाणी करणं जमू शकतं आणि त्यामुळे चित्रपटांतून उत्सवी गाण्यांचं प्रमाण कमी होत चाललं असल्याचे नानूभाई म्हणाले . संगीतकार चिनार - महेश यांच्या मते , उत्सवी गाणी चित्रपटांमधून कमी झाली असली तरी ती खासगी आल्बम्समधून मोठय़ा प्रमाणात येत आहेत . आम्हाला संगीतकार म्हणून त्या चित्रपटाच्या प्रसंगांनुरूपच गाणी करायला सांगितलं जातं . त्यामुळे अशी उत्सवांची गाणी त्यात नसतात . पण आल्बममध्ये ही गाणी आल्याने समतोल साधला गेला आहे . अशी गाणी चित्रपटातून कायमस्वरूपी जाणार नाहीत ती चित्रपटाच्या पटकथेतील प्रसंगानुसार येतील आणि संख्यात्मक ऐवजी गुणात्मक दर्जा असेल . गणपती म्हटला की आपल्याकडे फक्त मिरवणूक हेच चित्र दिसतं . त्यात बेभान होऊ न नाचण्यापुरतीच गाणी मर्यादित झाली आहेत . गणपती हा चौदा विद्या , चौसष्ट कलांचा अधिपती आहे . पण फक्त बेभान होऊ न नाचायचे अशी मानसिकता आता आहे . संवेदनशील कलाकार म्हणून मला हे खटकतं . जेव्हा संधी मिळते , तेव्हा मी संगीतातून बदल घडवण्याचा सर्वतोपरी प्रयत्न करतो , असं संगीतकार नीलेश मोहरीर यांनी सांगितले . तर संगीतकार समीर साप्तीस्कर यांच्या मते आपल्याकडे गणपतीचं एक गाणं लोकप्रिय झालं की सगळी गाणी तशाच प्रकारची येतात . पण या गाण्यांना परंपरा असल्याने जुनी गाणी आजही ऐकली जातात . चित्रपटांमध्ये पूर्वी सण , उत्सवानुसार गाणी तयार केली जायची . चित्रपटाच्या प्रसिद्धीसाठी त्याचा वापर व्हायचा . कधी कधी मागणी तसा पुरवठा यानुसार संगीतकारांना गाणी तयार करावी लागतात . पण आता अशी गाणी कमी होत आहेत , हे मला खूप चांगलं वाटतं . पूर्वी संगीतकारांकडे एखादं गणपतीचं गाणं आधीच तयार असायचं . आता चित्रपटाच्या प्रसिद्धीसाठी अशी गाणी असायला पाहिजेतच असे नाही . अशी तयार केलेली गाणी प्रेक्षकांना चित्रपटगृहात खेचून आणणार नाहीत . आता उत्सव म्हणजे बेभान होणं या समीकरणामुळं उत्सवी गाण्यांचा नूर बदलला असल्याने या गाण्यांचा कर्कश सूर आपल्याला भंडावून सोडतो . या सुराला सुसंस्कृतपणाकडे वळविण्यासाठी सगळ्यांनीच प्रयत्न करणे आवश्यक आहे .


जगाला सत्य , सत्याग्रह आणि अहिंसेचं तत्त्वज्ञान देणारे महात्मा गांधी यांचे राजकीय गुरू ना . गोपाळ कृष्ण गोखले होते , हे सर्वश्रुत आहे . परंतु त्यांचे आध्यात्मिक गुरूही होते , हे ‘युगपुरुष’ नाटकात प्रथमच कळले . श्रीमद राजचंद्र मिशनची निर्मिती असलेलं हे नाटक . श्रीमद राजचंद्रजींच्या दीडशेव्या जन्मवर्षांनिमित्ताने ते आणि महात्मा गांधी यांच्यातील आध्यात्मिक अनुबंधावर आधारित या नाटकाची निर्मिती करण्यात आली आहे . गुजराती , हिंदी , कन्नड , मराठी आदी अनेक भाषांमध्ये या नाटकाचे प्रयोग होत असून , सबंध देशात व विदेशातही हे प्रयोग होणार आहेत . ‘युगपुरुष’चा मराठी प्रयोग पाहण्याची संधी नुकतीच मिळाली . खरं तर यानिमित्ताने जैन तत्त्ववेत्ते श्रीमद राजचंद्रजी यांच्या व्यक्तिमत्त्वाचाही परिचय झाला . ‘श्रीमद राजचंद्र मिशन , धरमपूर’ या संस्थेने जैन तत्त्ववेत्ते श्रीमद राजचंद्रजी यांच्या जीवनकार्याचा परिचय जगाला करून देण्यासाठी या नाटकाची निर्मिती केली असली तरी या नाटकात हा हेतू पूर्णतः सफल झालेला नाही . ‘महात्मा गांधींच्या परिप्रेक्ष्यातून श्रीमद राजचंद्रजी’ असे या नाटकाचे स्वरूप आहे . त्यामुळे राजचंद्रजींचे महात्मा गांधी यांच्यासमवेत असलेले आध्यात्मिक बंध , उभयतांत झालेली जीवनमूल्यांची चर्चा व आदानप्रदान वगळता राजचंद्रजींचे उर्वरित जीवन कसे होते , त्यांच्या आयुष्यातील ठळक घटना - प्रसंग , त्यांची शिकवण , त्यांची तत्त्वे व मूल्यांचा प्रचार - प्रसार यासंदर्भात नाटकात विस्ताराने काही गोष्टी यायला हव्या होत्या . परंतु त्या तशा आलेल्या नाहीत . त्यामुळे राजचंद्रजींचं माहात्म्य हे गांधीजींच्या संदर्भातच आपल्याला जाणवतं . नाटक राजचंद्रजींच्या समस्त जीवनकार्याचे यथायोग्य चित्रण करण्यात कमी पडल्याची भावना मनात निर्माण होते . गांधीजींना ‘महात्मा’पदाकडे नेणारे त्यांचे आध्यात्मिक गुरू एवढाच मथितार्थ नाटकातून प्रेक्षकांपर्यंत पोहोचतो . असो . नाटकाचा प्रारंभ बापू आपल्या अनुयायांना आपले आध्यात्मिक मार्गदर्शक श्रीमद राजचंद्रजींचा परिचय करून देत असल्याच्या प्रवेशाने होतो . १८९१ साली बॅरिस्टरची पदवी प्राप्त करून मोहनदास करमचंद गांधी भारतात परतले . त्यावेळी मुंबईत त्यांच्या स्वागतासाठी आलेल्या मित्रांकडून श्रीमद राजचंद्रजींबद्दल त्यांना प्रथमच कळतं . त्यांच्या भेटीसाठी गांधींना नेलं जातं . आणि प्रथम भेटीतच दोघांचा स्नेह जुळतो . व्यापारी पेढीत भागीदार असलेले राजचंद्रजी उत्तम व्यापारी होते . परंतु तरी त्यात त्यांनी स्वतःला सर्वस्वानं गुंतवून घेतलं नव्हतं . त्यांना आध्यात्मिक चिंतनात जास्त रस होता . त्यांच्या व्यक्तिमत्त्वातील या परस्परविरोधी पैलूंबद्दल गांधींना सुरुवातीला आश्चर्य वाटलं . आसक्ती - विरक्तीचा हा संगम त्यांना अनोखा वाटला . पण हळूहळू त्यांच्यातील स्नेह गाढ होत गेला . राजचंद्रजींकडे गांधी ओढले गेले . त्यांच्यात धर्म , मूल्ये , आदर्श , अध्यात्म यावर चर्चा होऊ लागल्या . त्यातून राजचंद्रजींची विलक्षण स्मरणशक्ती आणि अष्टावधानी प्रज्ञेची प्रचीती गांधींना येत गेली . दोघांना परस्परांची आध्यात्मिक ओढ समजून आली . दरम्यान , गांधींना कामानिमित्त द . आफ्रिकेला जावं लागलं . परंतु तिथूनही त्यांच्यात पत्रव्यवहार सुरूच राहिला . तिथं गांधींना पडलेल्या प्रश्नांची राजचंद्रजी सविस्तर उत्तरं देत . त्यातून गांधींच्या मनातले धर्मविषयक तसेच अन्य वैचारिक संभ्रम दूर होत गेले . जीवनात माणसानं कोणती मूल्यं अंगीकारावीत , त्यातून मनुष्यजातीचं कसं भलं होऊ शकेल , याबाबतीत गांधींची ठोस वैचारिक मनोभूमिका तयार होण्याच्या कामी राजचंद्रजींचे हे मार्गदर्शन अत्यंत मोलाचे ठरले . सत्य , अहिंसेचा आग्रह , ब्रह्मचर्यपालन आदी गांधींनी स्वीकारलेली आणि पुढे त्यांनी आपल्या अनुयायांना सांगितलेली तत्त्वे ही राजचंद्रजींकडून आलेली आहेत . मात्र , धर्माच्या कडवेपणाला राजचंद्रजींचा ठाम विरोध होता . त्यांनी कधीही गांधींना आपल्या जैन धर्माचा स्वीकार करण्यासाठी आग्रह केला नाही . गांधींनी पुढे विकसित केलेली तत्त्वे आणि मूल्ये ही मूलतः त्यांना राजचंद्रजींकडून मिळाली आहेत , असे त्यांनीच एके ठिकाणी म्हटले आहे . तथापि , गांधींना राजचंद्रजींचा सहवास ( प्रत्यक्ष आणि पत्रांतून ) अवघा दहाएक वर्षेच मिळाला . वयाच्या अवघ्या ३३ व्या वर्षी राजचंद्रजींचे देहावसान झाले . परंतु त्यांची जीवनविषयक तत्त्वे गांधींजींनी प्रत्यक्षात आचरली आणि जगाला सांगितली . आणि त्याद्वारे ते ‘महात्मा’पदी पोहोचले . असा हा ‘मोहनदास ते महात्मा’ हा गांधीजींचा प्रवास घडवणारे श्रीमद राजचंद्रजी ! उत्तम गाडालिखित आणि राजेश जोशी दिग्दर्शित हे नाटक चरित्रात्मक ( आणि प्रचारीही ! ) असलं तरी त्यात नाटय़तत्त्वांना कोणतीही बाधा येणार नाही याची दक्षता दिग्दर्शकाने घेतली आहे . कथनात्मक शैलीने प्रारंभ होणाऱ्या या नाटकाचा पुढील प्रवास मात्र प्रसंगरेखाटनातून होत जातो . क्वचित कुठे निवेदनाचा आधार घेतला ंगेला असला तरी त्याचा अतिरेक टाळला आहे . गांधी - राजचंद्रजी भेट , त्यांच्यात हळूहळू निर्माण झालेले स्नेहबंध , उभयतांच्या आध्यात्मिक प्रेरणांचा संयोग , राजचंद्रजींचं विरक्त , चिंतक व्यक्तित्व , त्यांची अफाट प्रज्ञा , गांधी आणि त्यांच्यात निर्माण होत गेलेलं अद्वैत , त्यातून गांधींना मिळालेल्या जीवनप्रेरणा , राजचंद्रजींचं अकाली जाणं आणि गांधींना त्यांच्या या जाण्यानं जाणवलेली अथांग पोकळी . . अशा तऱ्हेने या नाटकाचा प्रवास होतो . नाटकाचा विषय गंभीर असला तरीही तो हलक्याफुलक्या नर्मविनोदी प्रसंगांची पखरण करत जडजंबाल होणार नाही याची खबरदारी घेतली गेली आहे . गांधीजी आणि राजचंद्रजींच्या भोवतालची माणसं अस्सलरीत्या उभी केली गेली आहेत . नाटकात वयोवृद्ध गांधींपेक्षा तरुण गांधी अधिक प्रभावी ठरले अहेत . राजचंद्रजींचं आध्यात्मिक व्यक्तित्वही ठाशीवपणे उभं राहिलं आहे . एकूणात , उत्तम नसलं तरी एक चांगलं नाटक पाहिल्याचं समाधान या प्रयोगात नक्की मिळतं . या नाटकाचं सतत बदलतं नेपथ्य प्रसंगानुकूल व वास्तवदशी आहे . सचिन - जिगर यांच्या संगीताने आवश्यक ती वातावरणनिर्मिती केली आहे . वेशभूषा व रंगभूषेने यातल्या समस्त पात्रांना यथार्थ ‘चेहरा’ प्राप्त करून दिला आहे . अमलेंदू जोशी यांनी श्रीमद राजचंद्रजींचं धीरगंभीर , अदबशीर आणि प्रज्ञावंत व्यक्तिमत्त्व प्रत्ययकारीतेनं साकारलं आहे . त्यांच्या अष्टावधानी उत्तुंग प्रज्ञेचा प्रत्यय देणारा प्रसंग तर खास उल्लेख करण्याजोगाच . श्रेयस राजे यांनी तरुण गांधी तडफदारपणे उभे केले आहेत . मोहनदास गांधींची तारुण्यसुलभ उत्सुकता , बुद्धिवादी व्यक्तित्व , आध्यात्मिक ओढ या गोष्टी त्यांनी चोख दर्शविल्या आहेत . त्यामानाने देवेश काळे यांनी वठवलेले उतारवयातले गांधी ‘ठीक’ या सदरात मोडतात . संतोष म्हात्रे ( दादाजी , गांडाभाई , अब्दुल्लाशेठ , डाह्य़ाभाई ) , आकांक्षा वाघमारे ( कस्तुरभा , आभा ) , प्रीती पंडय़ा ( पोलॉक ) , विशाल सोनावणे ( डॉ . प्राणजीवन , बेकर ) , संजीव चौहान ( रेवाशंकर ) , ऋषिकेश धामापूरकर ( रशीद ) , केयुर पाटील ( मनसुख ) , प्रसाद रावराणे ( अंबालाल , भिका , सत्याग्रही ) , अमोल कागसरे ( पोलीस , गोपाळभाई ) यांनी आपल्या भूमिका चोख वठवण्याचा आपल्या परीने प्रयत्न केला आहे .


भारतीय जवानांविषयी वादग्रस्त वक्तव्य केल्याबद्दल जेष्ठ अभिनेता ओम पुरी यांना अनेकांनीच धारेवर धरले होते . एका वृत्तवाहिनीवरील कार्यक्रमामध्ये बोलत असताना भारत - पाकिस्तान मुद्द्यावर ओम पुरी यांना प्रश्न विचारला असता त्यांनी निराशाजनक उत्तर दिले होते . तुम्ही पाकिस्तानी कलाकारांना पाठिंबा कसा देता ? असा प्रश्न विचारला असता या प्रश्नावर ओम पुरी यांचा पारा चढला . तेव्हा ते म्हणाले की , ‘शहीद झालेल्या जवानांना आम्ही सैन्यात जायला सांगितलं होतं का ? त्या जवानांना लष्करात जाण्यासाठी कोणी आग्रह केला होता का ? इतकेच वाटत असेल तर , १५ - २० जणांना आत्मघातकी हल्ला करण्यासाठी पाकिस्तानला पाठवा . मी सहा वेळा पाकिस्तानला गेलो आहे . त्यांच्याकडून मला प्रेम आणि आदर मिळाला आहे , असेही ओम पुरी म्हणाले . पण त्यांना होणारा विरोध पाहता ओम पुरी यांनी त्यांच्या वक्तव्याविषयी क्षमा मागितली आहे . त्यांच्या या वक्तव्यानंतर विविध स्तरांतून त्यांना विरोध केला जात होता . त्यामुळे ओम पुरी यांनी झाल्या प्रकरणी सर्वांची आणि मुख्य म्हणजे शहिद झालेल्या सैनिकांच्या कुटुंबियांची माफिही मागितली होती . सूत्रांनी दिलेल्या माहितीनुसार अभिनेते ओम पुरी यांनी कोणत्याही टेलिव्हीजन वाहिनीच्या चर्चासत्रांमध्ये यापुढे सहभागी न होण्याचा निर्णय घेतला आहे . यावेळी त्यांनी आपण केलेले वक्तव्य चुकीचेच होते याचीही कबुली दिली आहे . सैनिकांच्या कुटुंबियांची भेट घेऊन त्यांना शक्य ती सर्व मदत करण्याची इच्छाही ओम पुरी यांनी व्यक्त केली आहे . यासोबतच अभिनय क्षेत्रातून लवकरच निवृत्ती घेण्याचा विचारही ते करत आहेत . दरम्यान , भारतीय सैन्याबद्दल एका चर्चासत्रामध्ये केलेल्या वादग्रस्त विधानानंतर ओम पुरी यांनी त्यांच्या वक्तव्याबद्दल माफी मागितली होती . ‘माझ्या वक्तव्याची मला खंत वाटत आहे . अशा वक्तव्यासाठी मला माफी नको , तर शिक्षा झाली पाहिजे . सर्वप्रथम मी उरी हल्ल्यात शहिद झालेल्यांच्या कुटुंबियांची , देशाची आणि सैन्यदलाची क्षमा मागतो . तुम्ही फार काही बोलून जाणार आणि त्यानंतर त्याविषयी क्षमा मागणं यात काही तथ्य नाही हे मी जाणतो’ , असे ओम पुरी म्हणाले होते .